Eil lizher d'ar Gorintidi - Wikipedia\nEil lizher d'ar Gorintidi\nDaou lizher zo bet kaset gan Paol Tars d'ar Gorintidi a gaver e Testamant Nevez ar Bibl kristen. Implijet e vo amañ 1 Kor evit Lizher Kentañ Sant Paol d'ar Gorintidi ha 2 Kor evit eil lizher Sant Paol d'ar Gorintidi.\nHervez Maodez Glanndour, e vefe bet skrivet ul lizher all etre an daou lizher a anavezomp goude « bezañ tremenet dre Gorintoz, gweladenn bet poanius-kenañ evitañ ». Anvet eo gant Paol al lizher-se « al lizher e kreiz an daeroù » (2 Kor 2, 3-9 ha 7, 8-12). Kollet eo bet. Hervez ar « Bible de Jérusalem » e vefe 2 Kor 10-13 un darn eus al lizher e kreiz an daeroù bet staget ouzh 2 Kor gant ar re o deus strollet skridoù an abostol.\nMenegiñ a ra ar « Bible de Jérusalem » ul lizher all anvet gant ar viblourien « rak-kanonek » (so. 1 Kor 5, 9-13), kollet ivez, a c'hellfe bezañ roudoù anezhañ e 2 Kor 6, 14-7, 1.\nKavout a reer e 2 Kor tammoù ne glotont ket gant stil al lizher ouzhpenn. Bez e vefent bilhedoù berr bet lakaet el lizher gan tar re o deus stollet skridoù an abostol.\n2 Pegoulz ha pelec'h e voe skrivet al lizher\n3 Evit piv eo bet skrivet ? Peseurt kelennadurezh a gaver ennañ ?\nNe gaver arguzenn a-bouez ebet evit soñjal ne vefe ket bet skrivet an destenn gant Paol Tars. Koulskoude tammoù zo a zle dont eus lizheroù all bet staget ouzh al lizher-mañ gant ar re oa deus strollet skridoù an abostol goude e varv.\nPegoulz ha pelec'h e voe skrivet al lizher[kemmañ | kemmañ ar vammenn]\n« Etre al lizher kentañ hag an eil e seblant Paol bezañ trement dre Gorintoz, gweladenn bet poanius(kenañ evitañ (2 Kor 1, 23- 2,1 ; 12, 14 ; 13, 1-2). Met itrikoù a bep seurt a zo savet en-dro. […] Neuze Poll en deus skrivet eus Efezoz ul lizher kolet evidomp[...]. Titoz a zo aet da welout ar vreudeur ; distreiñ a ra bremañ gant keloù mat. Paol kuitaet gantañ Efezoz goude dispac'h an Orfefourion a skriv eus Makedonia, eus Filipoz mateze, er bloavezh 57, ul lizher leun a uhelder-spered diwar-benn ar ministrerezh abostolek. ».\nEvit piv eo bet skrivet ? Peseurt kelennadurezh a gaver ennañ ?[kemmañ | kemmañ ar vammenn]\nTremenet en devoa Paol un triwec'h miz bennak e Korintoz e-kerzh e eil beaj misionañ goude e c'hwitadenn en Atena. Prezeget en doa er sinagogennoù ha d'ar baganed (50-52 GJK). Krouet en doa ur gumuniezh niverus o vodañ dreist-holl tud eus rummadoù etre hag izel ar gevredigezh.\nSetu penaos e taolenn Maodez Glanndour ar gêr : « Porzh-mor bras poblet gant tud kemmesket-kenañ, Gresianed, Romaned (soudarded kozh, sklaved frankizet), Reteriz a bep seurt, Yuzevion, e oa Korintoz, kêr-benn Ac'haia ur greizenn a vuhez diroll, kêr-benn an orgederezh er bed kreizdouarel […]. »\nHeñvel eo deskrivadur ar « Bible de Jérusalem » hag ouzhpennañ a rae oa ur bern doareoù prederiañ ha relijionoù liesseurt o keveziñ eno.\nNe oa ket aes d'ar gristenien bevañ o feiz nevez eta.\nOuzhpenn e oa dizemglevioù en iliz abalamour da levezonoù a bep seurt ha dizurzhioù en emvodoù-lid, prosezoù etre kristenien dirak lezioù-barn ar gêr...\nSkrivañ a reas ul lizher kentañ evit respont da izili eus iliz Korintoz a c'houlenne diskleriadurioù evit lakaat un termen d'ar reuz. Hervez «La Bible de Jérusalem » e vefe bet ul lizher all a-raok. Kollet eo bet.\nEtre al lizher kentañ hag al lizher-mañ e seblant Paol bezañ tremenet dre Gorintoz ha kaset eus Efezoz Al lizher e-kreiz an daeroù meneget a-us. Goude bezañ bet keloù mat gant Titoz a-zivout saviad iliz Korintoz e skrivas e 57 GJK moarvat ul lizher « leun a uhelder-pered diwar-benn ar ministrerezh abostolek » hervez Maodez Glanndour.\nKavout a reer e 2 Kor tammoù ne glotont ket gant stil al lizher. Bez e vefent bilhedoù berr bet lakaet el lizher gant ar re o deus stollet skridoù an abostol pe marteze tammoù eus al lizher kollet bet skrivet a-raok 1 Kor.\n↑ (br) Troidigezh an Testamant Nevez, eil levrenn, Al Liamm, 1971, p 353\n↑ (fr) La Sainte Bible, Cerf, 1961, p 1484\n↑ (br) Maodez Glanndour, Digoradur da Lizheroù Sant Paol, eil lodenn troidigezh an Testamant Nevez, Al Liamm, 1971, p 253\n↑ (br) Digoradur da Lizheroù Sant Paol, eil lodenn troidigezh an Testamant nevez, Al Liamm, 1971, p 352\nAdtapet diwar « https://br.wikipedia.org/w/index.php?title=Eil_lizher_d%27ar_Gorintidi&oldid=1933680 »


Dugelezh Milano - Wikipedia\nItalia e 1494.\nDugelezh Milano zo un dugelezh a voe anezhi en hanternoz Italia eus 1395 da 1797. Un domani dindan an Impalaeriezh santel roman german e oa, met de facto e oa dizalc'h.\nKemmañ a reas harzoù an dugelezh a-hed ar c'hantvedoù. Klotañ a rae gant Lombardia gozh, gant Milano ha Pavia enni. En dro dezhi e oa dugelezh Savoia, Republik Venezia, Markizelezh Mantova, ha Republik Genova.\nPa varvas an dug Francesco II Sforza divugel e 1530 e voe adkemeret an dugelezh gant Karl V, a anvas e vab da zug. Gant ar Spagnoled e chomas Milano betek 1713, goude ez eas gant Aostria betek 1859. Neuze e voe aloubet gant roue Sardigna a voe lakaet da roue Italia.\nAdtapet diwar « https://br.wikipedia.org/w/index.php?title=Dugelezh_Milano&oldid=1922780 »\nKemmoù diwezhañ degaset d'ar bajenn-mañ d'an 1 Gen 2022, da 13:57.


Abati Tyndyrn - Wikipedia\nTyndyrn hag an abati, 2015\nDiazezer Walter fitz Richard de Clare\nMamm-gozh Abati Cîteaux\nMamm Abati L'Aumône\nMerc'hed Abati Kingwood\nAbati Tinter Parva\nDaveennoù 51° 41' 49,2" N\n2° 40' 37,2" K\nAbati Tyndyrn hag he forzh\nAbati Tyndyrn e 1993\nAbati Tyndyrn (Abaty Tyndyrn e kembraeg, Tintern Abbey e saozneg) zo un abati bet savet en XIIvet kantved war lez kleiz ar stêr Wy e Tyndyrn, e Sir Fynwy, e gevred Kembre.\nAn abati sistersian kentañ e voe e Kembre, hag an eil eus an urzh-se savet e Breizh-Veur.\n1.2 En XIIvet kantved\n1.3 En XIIIvet kantved\n1.4 Un eil diazezer\n1.5 Dibenn ar Grennamzer\n1.6 An diskar\n2 Tres an abati\nDiazez[kemmañ | kemmañ ar vammenn]\nGant Walter fitz Richard de Clare († 1138), aotrou norman-saoz Cas-gwent, e voe diazezet d'an 9 a viz Mae 1131.\nPetra bennak ma voe an eil staliadur graet gant "menec'h wenn" – lesanv ar sistersianed eo – e Breizh-Veur, hag an hini kentañ e Kembre, ne voe ket ar manati norman kentañ er c'horn-bro-se. Abaoe kreiz an XIvet kantved hag Emgann Hastings (1066) e oa bet staliet meur a brioldi beneadad gant an Normaned, hogozik an holl anezho o vezañ e dalc'h abatioù a oa e Bro-Saoz pe e Bro-C'hall. "Menec'h du", evel ma vez graet eus beneadiz, a oa e Cas-gwent, Trefynwy, Abergavenny hag e lec'h all.\nUr rummad tud nevez e oa hini Walter de Clare avat, ha dre euredoù e oa kar da William Giffard († 1129), eskob Winchester, en devoa roet d'ar venec'h wenn o ziriad kentañ e Breizh-Veur, e Waverley, Farnham, (Surrey) en 1123.\nMennet e oa Walter de Clare da lakaat ar sistersianed dindan e veli, setu e troas war-du abati L'Aumône en eskopti Chartres da gaout menec'h evit diazezañ un abati e Cas-gwent. Merc'h da abati Cîteaux, bet diazezet e 1098 gant Robert de Molesme, e oa L'Aumône, neuze e voe lakaet abati Tyndyrn da verc'h-vihan Cîteaux, evel abati Waverley a oa merc'h da L'Aumône ivez. Ur wech dre vare e teuas abad Cîteaux da weladenniñ ar verc'h-vihan betek 1330. Bep bloaz, hervez gourc'hemennoù Carta Caritatis ar sistersianed, e veze galvet abad Tyndyrn da gemer perzh er Chabistr Hollek, bodadeg veur an ebed, en abati Cîteaux.\nEn XIIvet kantved[kemmañ | kemmañ ar vammenn]\nKoadeier a oa war glannoù ar stêr Wy, ar pezh a dalvezas d'ar chanter. Douaroù a voe roet d'an abati e Porthcasseg, Modesgate, Penterry ha Wilcrick. Nebeud goude e voe prenet Merthyrgeryn, ha Trelleck a voe roet d'an abati gant Richard de Clare († 1176). Neuze e voe ar rummad kentañ a venec'h o tiskar gwez evit astenn gorread o douaroù-gounit ha sevel atantoù en o c'hreiz. E-pad meur a gantved e chomas digemm stumm ar raktres o devoa kaset da benn a-hed an degadoù kentañ.\nAn abad Henry, a voe e penn an abati adalek 1148 betek 1157, e voe lusker ar predad-se. Ul laer e oa bet kent keuziañ, mont da sistersian ha gweladenniñ koulz Bernard de Clairvaux hag ar pab Inosant II.\nEn e c'houde e renas an abad William adalek 1169 ; pa ne zeuas ket a-benn da blaenaat an darempredoù etre Tyndyrn hag he c'hoar Waverley e rankas reiñ e zilez diwar urzh Cîteaux end-eeun e 1188. En hevelep mare e pellaas Tyndyrn diouzh reolennoù ar Chabistr Hollek, pa zegemeras deogoù digant Iliz Woolaston ha chapel Alvington e Gloucestershire.\nKerkent ha diazezet e tesachas abati Tyndyrn tud eus ar c'horn-bro da vont da venec'h ; da eizh vloaz hepken e voe gouest da gaout ur verc'h. Abati Kingwood e Gloucestershire e voe ar verc'h-se, bet diazezet e 1139 gant William of Berkeley ; ar priol Thomas of Tintern e voe an abad kentañ e Kingwood.\nE 1189 e voe William Marshal († 1219) aotrou Cas-gwent ha Tyndyrn ; e 1199 e voe kont Penfro hag aotrou Cúige Laighean en Iwerzhon. E 1201, p'en em gavas-eñ gwallgaset gant ur gorventenn war Mor Iwerzhon e tonkas ur marc'had gant doue ar Gristeniezh : un abati nevez a vije savet en Iwerzhon mar bije lezet e vuhez dezhañ. Pa voe distro da Gembre e tennas un eil bagad menec'h eus Tyndyrn hag en o c'hasas e 1203 da Iwerzhon da sevel abati e Tintern Parva ("Tyndyrn vihan") war ragenez Hook e-kichen Loch Garman ; de Voto, "diwar le", e voe lesanvet an abati nevez.\nEn XIIIvet kantved[kemmañ | kemmañ ar vammenn]\nDiskennidi William Marshal a gendalc'has da bourveziañ abati Tyndyrn. E 1223-24 e voe roet douaroù-gounit dezhi gant William ar Yaouankañ († 1231) er gwalarn war lez dehoù ar stêr Wysg, e Monkswood hiziv, ma voe savet un atant hag ur chapel. Douaroù-gounit all a roas, en o zouez reoù bras e Rogerstone, war lez reter ar stêr Wy e mervent abati Tyndyrn. En eskemm ouzh ar roadoù-se e talc'has menec'h Tyndyrn ul lamp war elum war bez Isabel Marshal, kontez Penfro ha mamm William Marshal, a oa bet beziet en abati e 1220 – hervez reolenn Cîteaux ne veze ket beziet tud lik en abatioù, nemet e vijent bet madoberourien evit ar gumuniezh. A-hend-all, daou vab da Isabel, anvet Walter hag Anselm, a voe beziet d'o zro en abati e 1245, hag o c'hoar Matilda e 1248.\nE deroù an XIIIvet kantved, da heul ar profoù digant William Marshal ar Yaouankañ, e voe kaset ur mell chanter adsevel lod tammoù eus an abati hag astenn gorread an douaroù-gounid dre zistrouezhañ ha diskar gwez ; e 1282 e voe kastizet an abati gant ur mell tell-gastiz a 112 lur (£) en abeg ma oa bet diskaret 8 hektar (16 devezh-arat) a goadeg roueel e Woolaston hep bezañ bet aotreet da ober.\nPinvidik a-walc'h e oa abati Tyndyrn neuze : war-dro 1 214 hektar e oa gorread o douaroù-arat, ha tremen 3 000 dañvad a veze o peuriñ ; da 145 lur e save talvoudegezh he madoù, ar pezh a oa izeloc'h eget leve meur a vanati saoz met a lakae Tyndyrn da bempvet ti relijiel e Kembre – kement-se a ouzer dre un teul anvet Taxatio Ecclesiastica, bet embannet gant servijoù ar pab Nikolaz IV e 1291.\nUn eil diazezer[kemmañ | kemmañ ar vammenn]\nDre eured Matilda e 1246 e tremenas Cas-gwent dindan beli an tiegezh Bigod, konted Norfolk. Unan eus he mibien-vihan, Roger Bigod (1245-1306), pempvet kont Norfolk, a voe marichal Bro-Saoz e lez ar roue Edward I Skoazell vras a roas da savidigezh iliz abati Tyndyrn, a oa bet boulc'het e 1269. War-dro ar bloavezh 1279 e profas d'an abati iliz Halvergate e Norfolk.\nE 1291 e voe Roger Bigod e droukc'hras ar roue, hag e troas da vat war-du Tyndyrn. E 1302 e roas dezhi e atant en Acle, Norfolk, a oa tremen 300 km diouti. Acle e voe spletusañ perc'hennadenn an abati – 1/4 eus he leve e oa e deroù ar XVIvet kantved. Ouzhpenn atant Acle e roas Roger Bigod hini Aluredeston (Alvington), Gloucestershire, en eskemm ouzh Plateland, anezho douaroù chomet fraost etre ar stêr Wy hag ar stêr Usk, ha douaroù-gounit e Modesgate en eskemm ouzh ur feurm.\nKen brokus e voe Roger Bigod ma voe lakaet da ziazezer gwirion abati Tyndyrn. E 1535, ar venec'h a roe c'hoazh an aluzen d'ar beorien pemp gwech ar bloaz evit diskuizh ene an den meur.\nDibenn ar Grennamzer[kemmañ | kemmañ ar vammenn]\nUnan eus prenestroù an abati\nE deroù ar XIVvet kantved neuze e oa abati Tyndyrn e barr he brud hag he finborte. Goude bezañ degemeret deogoù talvoudek a-berzh iliz Lydd e Kent e 1326-27 ne voe mui lakaet kresk bras en he finvidigezh.\nAr roue Edward II a zeuas da dremen div nozvezh e Tyndyrn e 1326 ; degemeret e voe gant an abad Walter of Hereford, a voe e penn an abati adalek 1321 betek 1327. Hep mar e oa deuet ar roue da weladenniñ unan eus e servijerien gozh, John de Ispannia, a oa bet fiziet en abati e 1314, evel ma oa bet graet gant e dad Edward I e 1304 ; d'an daou zen-se e oa bet roet ar gwir da chom en abati hervez al lezenn saoz anvet cor(r)ody, ar pezh a oa nevez e Tyndyrn hag a zegase kargoù ouzhpenn, panevet evit pourchas bod ha boued da c'hrad an dud uhel-se a voe niverusoc'h-niverusañ gant an amzer.\nMeur a ziaester a savas en abati Tyndyrn a-hed ar XIVvet kantved, koulz war dachenn ar c'henurzh ha war hini ar merañ.\nEtre 1330 ha 1334 e voe tabut etre ar venec'h hag o amezeien abalamour da c'horedoù an abati war ar stêr Wy : ken uhel e oa ar stankelloù a oa bet savet ma virent ouzh ar bigi a dremen ; an aotrou Henry of Lancaster († 1345) a savas klemm ouzh ar roue abalamour ma ne c'helle mui ar pourvezioù tizhout he gastell ha kêr Drefynwy. Taget gant ar venec'h e voe kannaded ar roue a oa deuet da c'houlenn ma vije izelaet ar stankelloù.\nNebeut-ha-nebeut e troas an abati, evel meur a hini sistersian all, eus melestradurezh an atantoù da hini an aotrounez. Mui-ouzh-mui a zouaroù-gounit a voe lakaet e feurm, un doare da gaout leveoù digemm hag ingal. Broudet e voe ar c'hemm gant digresk an niver a vreudeur lik hag ar c'hresk war goproù al labourerien diavaez. A-greiz an argerzh-se ec'h erruas ar vosenn e Kembre, er bloavezh 1349, ar pezh a vihanaas muioc'h c'hoazh an niver a labourerien.\nUr skouer eus an emdroadur-se eo atant Merthyrgeryn : gant breudeur lik e oa meret e 1291, ha feurmet e oa ar pep brasañ anezhañ e 1388. A-hed ar c'hantved neuze e kendalc'has likadur armerzh an abati : en XIIvet ha XIIIvet kantvedoù e oa chomet ar galloud gant ar manac'h merer, a rae war-dro an holl vadoù hag a droe da abad peurliesañ, met er c'hantved war-lerc'h e rankas kilañ a-zirak ar maer, a oa lik. E 1402 e voe un hoberell eus ar c'horn-bro, John ap Wilcock, o verañ an abati ha 50 vloaz diwezhatoc'h e oa ar galloud gant ur par eus ar rouantelezh.\nDaoust d'ar vosenn e chomas abati Tyndyrn unan vras a-walc'h, pa chome enni 14 manac'h hag an abad John Wysbech e 1395.\nE deroù ar XVvet kantved e voe berr an arc'hant gant an abati, a-c'houde emsav Kembreiz kaset gant Owain Glyndŵr etre 1400 ha 1415 – e 1406 e skrivas ar roue Henry IV da eskob Hereford penaos e oa bet distrujet ha devet an abati gant an emsaverien.\nDiwar roadoù digant pirc'hirined e teuas arc'hant d'an abati, pa'z embannas ar venec'h e oa e Tyndyrn ur skeudenn vurzhudus eus ar Werc'hez Vari – ouzh dor gornôgel an abati e oa un delwenn anezhi na zeued ket a-benn da lemel, ha pa roas ar pab Gregor XII induljañsoù da neb a zeuje da weladenniñ an abati da geñver lod gouelioù kristen, gant ma rojent an aluzen d'ar venec'h.\nEr bloavezioù 1450 e voe meret an abati gant Sir William Herbert of Raglan, a voe anvet da zug Pembroke e 1468. Bloaz war-lerc'h e voe beziet en abati. Kent mervel, an dug en devoa pourchaset arc'hant evit savadur e vez ha kloastroù nevez.\nE dibenn ar XVvet kantvet e oa ur gêriadenn ouzh troad moger-dro an abati, ha bev-buhezek e oa ar c'henwerzh enni pa roe ar venec'h aotreoù da sevel stalioù ha tavarnioù ma veze gwerzhet kenderc'hadoù ar vro – bara, bier, kig hag all. Ar venec'h a vire ar gwirioù war ar c'henwerzh, ha telloù-kastiz a roent d'ar varc'hadourien-red a glaske gwerzhañ danvezioù hep aotre digant an abad.\nHans Holbein ar Yaouankañ, c. 1532\nMui-ouzh-mui a dud a oa o vevañ tro-dro d'an abati e deroù ar XVIvet kantved, ha lezennoù a voe embannet evit reoliañ o buhez : e 1528 e voe berzet c'hoari an diñsoù hag ar c'hartoù en aotrouniezh a-bezh, ha berzet ivez e voe c'hoari polotenn e diabarzh tachenn an abati.\nKenderc'hel a rae an abati da zegemer pourvezidi, koulz ha kouvidi a baee o chomadenn eno betek o marv. Mevelien a voe gopret : ur porzhier, ur c'hanner, un treizher, ur jolier zoken, an holl anezho gwisket gant un doneg arouez an abati warni.\nRichard Wyche e voe abad diwezhañ Tyndyrn, adalek 1521. Ret e voe dezhañ sevel enep merour an abati, Charles Somerset, kentañ kont Worcester (c. 1460-1526), a oa o klask lakaat e veli war an aotrouniezh a-bezh.\nD'ar mare-se ivez e oa an arc'heskob Thomas Wolsey (1473-1530) o serriñ tost da dregont manati bihan war zigarez ma ne veze na servijet Doue na miret relijion ebet enno. Gwir eo e oa aet da get al lusk speredel en devoa ganet an abati : den lik ebet ne savas e vouezh a-enep lamadennoù an arc'heskob er bloavezhioù 1520, ha nebeut-tre a dud a Iliz. Kement-se a vroudas danvez-preizherien pinvidigezhioù ar manatioù hag an abatioù.\nE deroù ar bloavezhioù 1530 en em gavas abatioù Kembre gwall wan e-tal al luskad a oa o sevel, ha ne oa den ebet evit o gwareziñ. Darev e oa ar vrientinien da lakaat o c'hrabanoù war ar preizh toc'hor ; niverus e voe ar re a glaskas bezañ e karantez Thomas Cromwell (c. 1485-1540), anezhañ Lord Great Chamberlain ar roue Henry VIII Bro-Saoz, alvokad divrall an Disivoud protestant saoz ha pennatizer al lemel manatioù.\nEr bloaz 1534 e voe embannet an Act of Supremacy kentañ, ul "Lezenn an Dreistbeli" a lakae ar roue Henry VIII hag e warlerc'hidi rag-eeun dindan beli Doue hag e penn Iliz Bro-Saoz. Ne c'hallas ket ar venec'h katolik roman displijout d'ar roue neuze, hag e miz Gwengolo ar bloaz-se end-eeun e voe galvet Richard Wyche, abad Tyndyrn, da vont betek al lez diwar gourc'hemenn Cromwell ; an abad a zeuas a-benn da ampellat ar veaj avat, war zigarez gouel Ganedigezh ar Werc'hez a oa da vezañ lidet e Tyndyrn.\nKrog e oa Cromwell da sellet pizh ouzh spletusted arc'hantel ar serriñ lod eus an 800 manati bennak a oa e Bro-Saoz hag e Kembre ; dav e oa dezhañ renabliñ o madoù ha kinnig un teuliad d'ar roue. E miz Genver 1535 e kasas ensellerien dre ar rouantelezh a-benn sevel ar renabl-se, a voe anvet ar Valor Ecclesisticus ; e-touez ar re binvidikañ e Kembre e oa abati Tyndyrn, gant ur c'horvoder bloazhiek a save da £192 – met pinvidikoc'h a-galz e oa abatioù Bro-saoz.\nBloaz war-lerc'h, e 1536, e voe kaset ensellerien d'ober war-dro aferioù speredel ar manatioù. E miz Meurzh ez erruas an doktor John Vaughan, leuriad Thomas Cromwell, en abati Tyndyrn ; a-c'houde e weladenn e skrivas d'ar roue e oa an abati unan eus an tiez a oa gwallgaset-bras, dre brouenn ar c'hleved . Un nebeud sizhunvezhioù diwezhatoc'h e voe embannet ul lezenn a c'hourc'hemenne ma vije serret kement manati nebeutoc'h eget 12 manac'h ennañ ha nebeutoc'h eget £200 a gorvoder bloaziek. War-dro 200 ti a yeas da get er bloavezhioù 1536 ha 1537, hag e 1540 e oa bet lamet an holl vanatioù hag abatioù.\nEvit a sell ouzh Tyndyrn, 12 manac'h a oa ennañ e 1536 ha da £238 e save e gorvoder bloaziek – ar pezh ne viras ket outañ a vezañ serret d'an 3 a viz Gwengolo 1536.\nRenablet ha priziet e voe madoù an abati kent bezañ kaset da deñzor ar roue. Ar savadur hag an douaroù a voe roet da Henry Somerset, eil kont Worcester (c. 1496-1549). Ne fellas ket d'ar perc'henn nevez bevañ e Tyndyrn.\nNe voe ket distrujet an abati kerkent : a-nebeudoù e voe dismantret ; e 1541 e voe teuzet plom an toennoù gant plomerien ar roue, hag e 1545 pe 1546 e paeas ar c'hont Henry £217 evit plom ha kleier o tont eus an abati aet da get.\nTres an abati[kemmañ | kemmañ ar vammenn]\nMMM XII-XIIIvet kantvedMMMMMMMMMMM An iliz, 1269 - 1330MMMMMMMMMMM Dibenn ar Grennamzer\n1 - Enkerzh orin\n2 - Salioù an abad\n3 - Sal-vevañ an abad\n5 - Lojeiz ann abad 6 - Prevezioù\n7 - Sal-vevañ ar venec'h\n8 - Sal-dommañ\n9 - Predva ar venec'h\n10 - Predva ar vreudeur lik 11- Kouskva ar vrudeur lik\n12 - Kegin\n13 - Kav\n14 - Komzlec'h diavaez\n15 - Kloastr 16 - Komzlec'h diabarzh\n17 - Chabistr\n18 - Kloastr an ospital\n19 - Salioù an ospital\n20 - Sekretiri 21 - Levraoueg\n22 - Porched an iliz\n23 - Korf-iliz\n24 - Chantele\n25 - Presbital\na - Kouldri • b - Kan-dizourañ • c Porzh • d - Diri an deiz • e - Tremen • f - Diri an noz • g - Tremen toet • h - Kador-sarmon\nAbati Tyndyrn e 1794\nDourlivadur gant J. M. W. Turner\nHiziv ne chom nemet dismantroù eus an abati, hogen dismantroù meurdezus hag a weler a-bell war ribl ar stêr Wy.\nGanto e voe awenet meur a varzh en XIXvet kantved, en o zouez William Wordsworth (1770-1850) a savas ur varzhoneg diwar-benn abati Tyndyrn (Lines Composed A Few Miles above Tintern Abbey) pe c'hoazh Alfred, Lord Tennyson (1809-1892) ha meur a livour ivez, evel Joseph Mallord William Turner (1775-1851).\nE 1901, ar Gurunenn a brenas an abati digant Henry Adelbert Wellington FitzRoy Somerset, 9vet dug Beaufort, en eskemm ouzh £15 000. Da savadur istorel e voe lakaet, ha kempennet gant ar Stad neuze.\n(en) David M. Robinson, Tintern Abbey, CADW:Welsh Historic Monuments, 2002 (ISBN 978-1-8576-0163-3)\n(cy) (en) Tintern.org Lec'hienn an abati\n(cy) (en) Cadw - Pajenn diwar-benn Abati Tyndyrn\n↑ E kêr La Colombe, hiziv ur ranngumun eus Beauce-la-Romaine, e departamant Loir-et-Cher.\n↑ E Saint-Nicolas-lès-Cîteaux (Côte-d'Or) e Bourgogne-Franche-Comté\n↑ Skrid-diazez Urzh Cîteaux, savet gant Étienne Harding, a voe trede abad Cîteaux e 1108. Ne voe ket nullet reolenn Sant Benead gant ar skrid-se.\n↑ Na droukveskañ gant Tintern Parva, a oa ur barrez e Kembre ; Tyndyrn evel m'emañ hiziv zo bet krouet dre vodañ parrez Tintern Parva en norzh ha parrez Chapell Hill er su.\n↑ (en) The "Taxatio" Manuscripts Online\n↑ Ren :[-1307.\n↑ Ren : 1307-1327\n↑ Bod ha boued roet dre garitez. Diwar ar c'hrennsaozneg corrodie, eus al latin krennamzerel corrodium "pourvezad".\n↑ Ren : 1399-1413.\n↑ (en) William Wordsworth (1798) : Lyrical Ballads, with a Few Other Poems, Dodo Press, 2007 (ISBN 978-1-4065-5093-1)\n↑ (en) Alfred Tennyson (1847), Tears, Idle Tears, in The Princess: A Medley (1847), Hard Press, 2006 - (ISBN 978-1-4069-4453-2)\nAdtapet diwar « https://br.wikipedia.org/w/index.php?title=Abati_Tyndyrn&oldid=1862417 »


Kafedi Istor - "Galloudoù ha kevredigezh lec’hel er Grennamzer goshañ e Breizh (6vet-10vet kantv\nPouev Taole er Grennamzer goshañ\nKafedi Istor - "Galloudoù ha kevredigezh lec’hel er Grennamzer goshañ e Breizh (6vet-10vet kantved)"\nPublié le 12/01/20 19:55 -- mis à jour le 12/01/20 19:55\nKafedi Istor : «Galloudoù ha kevredigezh lec’hel er Grennamzer goshañ e Breizh (6vet-10vet kantved)» (lusket gant Rafael Urien)\nD’ar Sadorn 18 a viz Genver 2020, 2e30 goude merenn, e tavarn ar Finnegans, 46 straed Aristide Briand, KEMPER\nGoude bezañ studiet Istor «bras» Breizh, gwelet eus ar c’hrec’h, politikel dreist-holl (renadoù politikel, ensavadurioù, brezelioù…), eus he derou (5vet/6vet kantved) betel 1790, e tistromp hevlene da zerou Breizh da studiañ er wech-mañ, gwelet eus an traoñ, buhez ar Vrezhoned e Breizh war ur skeul al lec’helañ ar muiañ (galloudoù lec’hel, buhez pemdeziek…)\nKregiñ a raimp neuze gant diazidigezh ar Vrezhoned e gwalarn Galia er 5vet/6vet kantved : petore frammoù lec’hel a lakjont en o flamm ? Penaos en em aozjont ? Petra a voe o buhez pemdeziek ? Petra a c’hallomp deskiñ gant an anvioù-lec’h ? Piv a bec’henne an douar ? Petra oa dezvad hiniennel an dud… ? Piv oa sternerion ar c’hevredigezhioù lec’hel ?


Diforc'hioù etre adstummoù "Éamonn Ceannt" - Wikipedia\nDiforc'hioù etre adstummoù "Éamonn Ceannt"\nÉamonn Ceannt (kemmañ)\nStumm eus an 18 Kzu 2013 da 22:37\n13 okted ouzhpennet , 6 vloaz zo\nStumm eus an 4 Ebr 2013 da 21:19 (kemmañ)\nSamoaBot (kaozeal | degasadennoù)\nD (Bot: Migrating 9 interwiki links, now provided by Wikidata on d:Q965189)\nStumm eus an 18 Kzu 2013 da 22:37 (kemmañ) (dizober)\nTrec'hlid mitonet (kaozeal | degasadennoù)\n'''Éamonn Ceannt''' ('''Edward Thomas Kent'''), ganet d'an [[21 a viz Gwengolo]] [] ha marvet d'an [[8 a viz Mae]] [], a oa ur broadelour hag un dispac'hour iwerzhonat.\nCeannt a zo bet ganet e [[Glenamaddy]] e [[Ballymoe]] e-barzh ranvro [[kontelezh Gaillimh|kontelezh Galway]] en ur familh a seizh bugel. E dad oa un ezel eus ar [[Royal Irish Constabulary]], polis Iwerzhon ar gouarnamant saoz. Pan eas war e leve e [], eñ hag e familh aza easyeas war-zu [[Dulenn]].\nEno e teuas Ceannt da vezañ disachetdesachet gant ar strolladoù sevenadurel hag ar stourm broadel iwerzhonat. Dont a reas da vezañ un ezel eus ar [[Gaelic League]] (adalek e zonedigezh er gevredigezh e cheñchas stumm e anv "Edward" evit kemer ar stumm [[iwerzhonek]]: "Éamonn") ha dont a reas da vezañ ur soner [[pib-ilin]] eus ar re wellañ. Mont a reas da seniñ dirak ar Pab [[Pi X]]. Labourat a reas e kontouriezh an Dublin Corporation.\nWar-dro 1913 e teuas da vezañ un ezel eus an [[Irish Republican Brotherhood]], ha diwezhatoc'h unan eus krouerien an [[Irish Volunteers]]. Ceannt oa unan eus izili kuzul milourel evit aozadur [[emsavadegEmsavadeg Pask]] e [], ha sinañ a reas gant ar re all embannadenn ar Republik. Lakaet e oa bet e penn 4vet batailhon ar Volunteers, hag e -pad an emsavadeg e oa staliet e South Dublin Union hag e-kichen strilherezh Marrowbone Lane gant ouzhpenn kant den dindan e urzhioù (e eil-a-gamp, [[Cathal Brugha]], ha [[William Thomas Cosgrave]]). E vagad-stourm a vevasreas kalz a emgannoù e-pad ar sizhunvezh, met reiñkodianañ a reas e zilezrejont d'ar Saozon pa z'eooa bet goulennet dezhodiganto gant ar gomandantc'homandant [[Patrick Pearse]]. Tachennoù ha savadurioù dalc'het gant Ceannt zoa eoa e-touez a re nemeto dana non-pazoant bezañket bet tapet gant ar Saozon (gant Milin Boland dalc'het gant [[Éamon de Valera]]).\nCeannt a zo bet toull-bactoullbac'het e Kilmainham betek ma vefevije kaset d'ar marv d'an [[8 Mae|8 a viz Mae]] [], pa oa 34 bloaz.\nAdtapet diwar « https://br.wikipedia.org/wiki/Dibar:MobileDiff/1543472 »


Pajenn:Perrot - Bue ar Zent.djvu/366 - Wikimammenn\nPajenn:Perrot - Bue ar Zent.djvu/366\nManac’h eus a Urz sant Fransez (1540-1592)\nGinidik eus a Dorre Hermosa, en rouantelez Aragon, ar zant-man a deuas er bed d’ar Zul-Fask 1540, ar pez a lakas rei d’ezan an hano a Baskal. E dad hag e vamm a oa labourerien douar, o vevan diwar bouez o divrec’h, mes kristenien eus an dibab e oant.\nKustumi rejont o mab da bedi ha da vont d’an iliz ; c’hoant o devoa d’hen lakat er skol, mes o faourente a viras oute, ha Paskal a renkas mont da di eun amezeg da vesât al loened.\nAr vicher-ze a droas anezan muioc’h c’hoaz war ar beden, hag alies, en korn ar park, e veze kavet war e zaoulin. Kement-se, avat, ne vire ket outan d’ober mat e zever, hag e vestr n’en devoa mevel ebet gwelloc’h evitan, prest bepred da zenti ouz ar gomz, ha d’ober ar pez a c’houlenned outan.\nAbalamour da ze, e vestr e gare kalz, hag evel n’en devoa ket a vugale, e kinnigas d’ezan e gemer da bennher. Paskal, gant aon na vije deut madou an douar da vreinan e galon, a oe gwell gantan goulenn digor en kouent menec’h sant Fransez.\nAn abad a ginnigas d’ezan e lakat war ar studi da vont da veleg ; hen a gredas e oa re enorus ar garg-ze evitan, hag a c’houlennas chom en renk ar breudeur. Abarz nemeur, ne oa hini par d’ezan da heuilh reolen an Urz ; hini ebet ken troet hag hen war ar beden ha war al labour. Al labouriou disteran, evel digeri an nor d’an dremenidi, serviji ar venec’h-all ouz tôl, eo ar re a oa ar muian diouz e zoare.\nKastizan rê e gorf evit ober d’ezan plegan d’e spered ; en em erbedi a rê bemde ouz ar Werc’hez Vari evel ouz e vamm ; mes e zevosion vras oa e zevosion da Jezuz-Krist en sakramant an ôter, meulet ra vezo.\nEn harz an ôter e oa e blijadur ; komz a rê kalon ouz kalon ouz Jezuz, ha gant Jezuz e-unan e teskas skiant ar zent. Daoust ma, ne oa ket bet er skol, e prezege war gwirioneziou ar relijion kenkouls hag ar venec’h gouiziekan eus e Urz.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/366&oldid=140629 »


Pajenn:Inisan - Toull al lakez.djvu/9 - Wikimammenn\nPajenn:Inisan - Toull al lakez.djvu/9\nI. — E VUHEZ\nLan-Mari Inisan  a oa ganet d’an tri war-nugent a viz du 1826 e parrez Gwinevez-Lokrist, e maner Lanzeon.\nLanzeon, hirio, a zo eur geriadenn, savet war eun dorgennig, eur c’hard-leo en tu all da Lokrist-an-Izelvet, tost da aod Kernig. Ti an Inisaned, deuet da veza breman eun ti henvel ouz an holl tiegeziou diwar ar meaz, a oa gwechall doare eur maner anezan, gant e vein-benerez hag e deir douribell. Adaleg ar XVIet kantved da nebeuta, an Inisaned a veve eno, an eil rumm war-lerc’h egile. Ha tuchentil e oant ? An aotrou Paol de Courcy, unan eus desketa skrivagnerien hor Bro, a skrive, eun dervez, da Lan Inisan, « e c’hellfe beza e familh eus an noblans rak Guy ar Borgn, en e leor Armorial Breton (1667), en doa livet ardameziou an Inisaned, eur skoued aour ha, warnan, eur roudenn ruz gant teir gwalennig ruz, renket, diou en nec’h, hag unan-en traon ».\nMa na oant ket tuchentil, e oant da vihana tud a feiz ha gwir Vreiziz. Er paperiou koz (ha, siouaz ! evel ma lavar Lan Inisan e-unan, eur c’halz a baperiou koz Lanzeon a zo bet kollet dre leziregez, pe gwerzet zoken d’ar bilhaouerien pe d’eur c’hemener bennak a walenne e vezer ganto), − e kaver hano, e familh Lanzeon a rumm da rumm, pe eus eul leanez pe eus eur beleg. Renea Inisan a\n↑ — En eur pennad dourn-skrid, an abad Inisan a ra d’eomp da anaout en deus atao Inisaned Lanzeon skrivet o hano, adalek 1587, gant eun S ha neket gant eur Z.\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/9&oldid=128232 »


Jub Ed: Goldberg Variationen (1955 mono rec), Muzyka klasyczna - opinie, cena - sklep saturn.pl\nnr kat.: 1221921\n1 1 Aria - Instrumental Glenn Gould 1:53\n1 2 Variation 1 a 1 Clav. - Instrumental Glenn Gould\n1 3 Variation 2 a 1 Clav. - Instrumental Glenn Gould\n1 4 Variation 3 a 1 Clav. Canone all' Unisuono - Instrumental Glenn Gould\n1 5 Variation 4 a 1 Clav. - Instrumental Glenn Gould\n1 6 Variation 5 a 1 ovvero 2 Clav. - Instrumental Glenn Gould\n1 7 Variation 6 a 1 Clav. Canone alla Seconda - Instrumental Glenn Gould\n1 8 Variation 7 a 1 ovvero 2 Clav. - Instrumental Glenn Gould 1:08\n1 9 Variation 8 a 2 Clav. - Instrumental Glenn Gould\n1 10 Variation 9 a 1 Clav. Canone alla Terza - Instrumental Glenn Gould\n1 11 Variation 10 a 1 Clav. Fughetta - Instrumental Glenn Gould\n1 12 Variation 11 a 2 Clav. - Instrumental Glenn Gould\n1 13 Variation 12 Canone alla Quarta - Instrumental Glenn Gould\n1 14 Variation 13 a 2 Clav. - Instrumental Glenn Gould 2:11\n1 15 Variation 14 a 2 Clav. - Instrumental Glenn Gould\n1 16 Variation 15 a 1 Clav. Canone alla Quinta. Andante - Instrumental Glenn Gould 2:17\n1 17 Variation 16 Ouverture a 1 Clav. - Instrumental Glenn Gould 1:17\n1 18 Variation 17 a 2 Clav. - Instrumental Glenn Gould\n1 19 Variation 18 - Canone alla Sesta a 1 Clav. - Instrumental Glenn Gould\n1 20 Variation 19 a 1 Clav. - Instrumental Glenn Gould\n1 21 Variation 20 a 2 Clav. - Instrumental Glenn Gould\n1 22 Variation 21 Canone alla Settima - Instrumental Glenn Gould 1:42\n1 23 Variation 22 Alla breve a 1 Clav. - Instrumental Glenn Gould\n1 24 Variation 23 a 2 Clav. - Instrumental Glenn Gould\n1 25 Variation 24 Canone all' Ottava a 1 Clav. - Instrumental Glenn Gould\n1 26 Variation 25 a 2 Clav. - Instrumental Glenn Gould 6:28\n1 27 Variation 26 a 2 Clav. - Instrumental Glenn Gould\n1 28 Variation 27 Canone alla Nona - Instrumental Glenn Gould\n1 29 Variation 28 a 2 Clav. - Instrumental Glenn Gould 1:11\n1 30 Variation 29 a 1 ovvero 2 Clav. - Instrumental Glenn Gould 1:00\n1 31 Variation 30 a 1 Clav. Quodlibet - Instrumental Glenn Gould\n1 32 Aria da capo - Instrumental Glenn Gould 2:10


gallo - Wikeriadur\n3.3 Liamm diavaez\nDiwar gall-, pennrann ar verb gallout, hag an dibenn-ger -o.\ndre vlotaat c'hallo\nFurm ar verb gallout e trede gour unan an amzer-da-zont, en doare-disklêriañ\nGant ur c'hemmadur dre vlotaat (war-lerc'h ar rannig-verb a, ar rannig-verb nac'h na da skouer) :\n— [...]. Mes sell amañ c'hoazh teir c'hraoñenn a roan dit hag a c'hallo bezañ talvoudus dit, [...]. — (Fañch an Uhel, Kontadennoù ar Bobl/1, Al Liamm, 1984, p. 236.)\n— [...] 'vit na c'hallo ket hon harzañ da vont kuit. [...]. — (Fañch an Uhel, Kontadennoù ar Bobl/3, Al Liamm, 1988, p. 46.)\n— [...]. E voereb hag e eontr a c'hallo displegañ an traoù dezhañ pa vo brasoc'h. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 18.)\nkentañ ma c'hallo\nSavet diwar an anv-kadarn latin gallus.\nunander gallo gallina\nliester galli galline\n(Loenoniezh) Kilhog, kog.\ngallo /ˈga.ʎo/ /ˈga.ʝo/ gourel (liester : gallos)\nAdtapet diwar « https://br.wiktionary.org/w/index.php?title=gallo&oldid=321236 »\nLoened en italianeg\nEvned en italianeg\nLoened e spagnoleg\nKemmoù diwezhañ degaset d'ar bajenn-mañ d'an 31 Eos 2021, da 07:10.


Buhez ar Sent/1912/Yan Diarc’hen - Wikimammenn\nBuhez ar Sent/1912/Yan Diarc’hen\n◄ Lusia Yan Diarc’hen Euzeb ►\nAr zant-man a zo eus tri eskopti : eus hini Leon, dre ’man ennan parouz e vadeziant ; eus hini Roazon, dre ’man eno ar barouz e oe person enni ; hag eus hini Kerne, dre ma tremenas ennan e vlaveziou divezan. Genel a reas en Sant-Nouga, en Gorre-Leon, er bla 1280, ha roët oe d’ezan, da ze e vadeziant, hano an ôtrou sant Yan, embanner bras ar binijen.\nNe golle ket eur pennad eus e amzer ; pa ne veze ket o labourat, e veze o pedi ; dre e bedennou, e roë d’e nesan yec’hed ar c’horf hag an ene. Gant aon n’en em glevje re vat e dechou fall hag an drouk-spered, evit e zougen d’an droug, e kastize e gorf dre binijennou kalet. Chom a reas c’houezek vla heb evan banne gwin, nemet ouz an ôter, ha hep dibri tamm kig, nemet gourc’hemennet a vije d’ezan. Bara hei, pe gerc’h, ha fa oa e vagadurez pemdeziek. Ober a rê eiz koaraïz er bla ; dougen a rê rochedou kanab, gwelloc’h da gignat eun den evit d’e wiskan.\nDoue a roas anaoudegez d’ezan eus an amzer da zont. Gwelet a reas ar penn kentan eus brezel Charlez Bleiz ha Montfort. En Kemper e oa pa oe laket seziz war gêr (1345), pa oe skoet gant ar gernez er blavez war-lerc’h, ha pa grogas ar vosen enni, tri bla goude. Epad ar c’hlenved stagus-ze, e oe eun êl evit Kemperiz ; noz-de e veze war-dro ar glanvourien, ha mervel a reas en o zouez, goude bezan roët ar pep gwellan eus e vue d’ar beden ha d’ar binijen. Nao bla ha tri-ugent bennak e oa ; epad an holl amzer en devoa tremenet en manati Kemper, ne oa ket eur pik en e reolen ha n’en dije ket heuilhet, hag awalc’h eo kement-se evit bugale sant Fransez, eme eur pab bras, evit ma c’hallfed lakat o hanoiou war roll ar zent.\nNoblanz ar vro a c’houlennas dougen war o diouskoa korf sant Yan Diarc’hen d’ar be, hag ar bobl a oe mail gantan kregi war gement tra a oa bet d’ezan. Ar burzudou a reas goude e varo a greskas c’hoaz ar vrud eus e zantelez hag ar fizianz en e c’halloud .\nAn ôtrou Dupark, dre eul lizer kaset gantan da holl veleien e eskopti, ar 17 a viz c’houevrer 1910, a ro da anaout eo digor e brosez en Rom ; fizianz en deus, emezan, e c’hallfomp lavaret hepdale, en hon ilizou, e ofis hag e oferen. En doare-ze, Sant Yan Diarc’hen a vezo ar zant kentan eus eskopti Kemper ha Leon hag a vezo bet anavezet dre e hano hag e vue, hag embannet e zantelez gant ar pab.\n↑ Er bla 1792, e relegou a oe kaset en koach da Erge-Armel ; miret a oent gant doujanz gant an ôtrou Loëdon, mer ar barouz-ze, betek ma teuas ar peuc’h ; neuze e roas aneze d’e iliz-parouz. Er bla 1842, an ôtrou ’n eskob Graveran a c’hallas kaout darn eus relegou ar penn evit e iliz-veur. O miret a rêr gant enor a-dre kein an ôter-vras, en kichen skeuden ar zant, hag eleiz a dud a ve eno o ’n em erbedi outan. Pedet a ve, dreist-oll, evit bezan dilivret diouz ar boan-benn hag evit kaout an treo kollet.\nKemperiz o deus e lezhanvet « ar zantik du ». Al lezhanv-ze a zo bet roët d’ezan abalamour m’eo bet livet en du, eur pennad, ar skeuden goz en deus en iliz-veur Kemper.\nAdtapet diwar « https://br.wikisource.org/w/index.php?title=Buhez_ar_Sent/1912/Yan_Diarc’hen&oldid=38411 »\nKemmoù diwezhañ degaset d'ar bajenn-mañ d'an 9 Gou 2012, da 11:10.


Souezhet e vo lod ac'hanoc'h, emichañs, gant ar ger Lodaog implijet war al lec'hienn-mañ e-lec'h ur stumm all, Loudieg, deuet da vout boutin awalc'h, dreist-holl gant an nevez-vrezhonegerien. Sklaeroc'h e vo an traoù goude an tammoù displegadurioù da heul.\nDin da c'houzout eo Roparz Hemon an hini a reas evit ar wezh kentañ gant ar ger-se en e c'heriadur holl-vrudet, ar pitidiko. N'ouzon dare e pelec'h en-doa e glevet pe lennet. Kredapl-bras n'eo ken met ar ger gallek, Loudéac, distaget hag un tammig distreset gant brezhonegerien ha na ouient ket [mui ?] ger ebet all en o yezh.\nKavet e vez koulskoude forzhig stummoù all koulz e geriadurioù tostoc'h eus ar yezh komzet (hini Favereau da skouer) hag e genoù Yann Vrezhoneger, dreist-holl e bro Wened - na paneveken war Radio Bro Gwened, just-awalc'h, kazi bemdez. Menegomp, ouzhpenn Lodaog, adstummoù evel Loraog (ur 'sourard' a vez graet eus ur soudard 'lec'h ma raer gant Loraog), Leuzag, ha c'hoazh. Pa 'mo amzer da gempenn un tammig al lec'hienn, e roin resisadurioù war gement-se.\nBez e c'hellfen ivez ober anv eus meur a desteni all eus implij ar stummoù-se, bev mat, ha sur awalc'h brezhonekoc'h eget 'Loudieg', da skouer en ur pennad-kaoz diwar Yann Sohier e unan eus niverennoù kentañ Evit ar Brezhoneg.\nUr rann-galon eo din gwelet a-gleiz hag a-zehou Loudieg war panelloù ofisiel evel e kreiz-kêr Gwengamp, oc'h aloubiñ an dachenn a zo hini Lodaog... Tud a zo aet e darempred gant paotred Ofis ar Brezhoneg. Skrivet e vo ivez da aotroù maer Poñdi, lec'h ma vo lakaet panelloù divyezheg a-benn nebeut.\nA-dra sur eo un tammig luziet ar gudenn ha n'omp ket gwall rekouret gant ar skiant : n'eo ket sklaer-sklaer orin ar gêr, ha n'omp ket avañsetoc'h gant ar galloeg, Loudiâ...\nSetu. Lârit din ho soñj mar karit.


Ar skrivadenn - Aada ha Narki\nLundi 29 juin 2020 à 13:35 -\nUr romant skrivet gant Goulc'han Kervella e 2008 embannet gant Al Liamm.\nE Breizh emaomp, e Tremenac’h-Plougerne pe un tamm pelloc’h kostez ar C’hurnig-Gwiseni da vare ar Mezolitik. Daou zen yaouank, paotr ha plac’h, Aada ha Narki en em gavo ha pa ne vijent ket eus memes meuriad. Kregiñ a ra an istor gant obidoù an Ozhac'h meur, 4 gour yaouank a zo o tougen korf an Ozhac'h meur war ur c'hravazh graet gant skourroù gwez, livet, kinklet eo ar c'hozhiad marv.\nLennadenn - Aada ha Narki\nGant ampartiz ha gouiziegezh e oar Goulc’han Kervella taolenniñ buhez an dud d’ar mare-se kostez an aod. Lod diouto a zo chaseourien, lod all a zo mesaerien ha prestik e vo dizoloet ganto al labour-douar. A-unan emañ an dud gant an natur hag ar mor forzh pegen taer ha garv e vije an darempredoù etrezo gwech dre vare.\nGolo Aada ha Narki\nSkrivadenn - Aada ha Narki\nN'eo ket war-zu ar c'huz entanet gant an heol diskennet en tu all d'an inizi eo e sellas, hogen etrezek traoñienn ar C'hurnig. Eno edo e holl spered abaoe meur a nozvezh oa. Abaoe m'en doa gwelet Narki, ur plac'h yaouank kaer-meurbet eus meuriad an tiez-prenn.\nAada ha Narki - Obidoù an Ozhac'h meur\nE 2014 eo deuet al levr " Aada ha Narki, etrezek an inizi" e ti Al Liamm.\nEmeur o sevel ur grugell war un dorgenn. Abaoe meur a loariad eo aet Lasa kuit. N’en em blije ket o labourat douar ha sevel loened. Aet eo da heul ar chaseourien diwezhañ evit bevañ ur vuhez c’houez.\nGoulc'han Kervella, ganet e Plougerne a zo komedian, leurenner, saver pezhioù-c'hoari ha skrivangner romantoù ha danevelloù. O labourat gant Strollad Ar Vro Bagan dibaoe 1973. Skridoù all : Lara e 1989, Ar chase 1980 ha Brezel ar rigadell e 1994 gant Al Liamm .Dre ar prenestr 2006 N'eus ket a garantez eürus,2015 Skol Vreizh .Mari-Vorgan ar Glandour 20016, Al Liamm. Distro Jarl eus ar brezel, 2018 Skol Vreizh, Temptadur ar c’hloareg Frañsez 2018 Aber.


Kaozeal:Alan Stivell - Wikipedia\nMa'z eus ur rumm "kanerien Frañs", ma ne lakaer ket Stivell e-barzh, eo ur rumm ha ne servij da netra.Bianchi-Bihan 7 Eos 2006 da 23:58 (UTC)\n1 Bro Kembre\n2 Soñjoù personel\n3 Respont objektivel\n6 Difennet diverkañ\n7 Adlakaat ar pennad diverket\n8 Respont diwezhañ\n10 Benoni ha Bianci\nBro Kembre[kemmañ ar vammenn]\nYmddiheuraf am y Gymraeg! (The following is in Welsh - I appologise! Oes sain o AS ar gael i'w roi ar y Wici Cymraeg os gwelwch yn dda? Mae hawlfraint yn faen tramgwydd yn tydy? Llywelyn2000 17 Eos 2008 da 14:35 (UTC)\nSoñjoù personel[kemmañ ar vammenn]\nKalz a soñjoù personel zo dispaket er pennad gant tud zo (pe un den), ha n'emañ ket o lec'h amañ. Skouerioù:\nunan a fell dezhañ nac'h ouzh Stivell bezañ "breizhat", betek kemm ar fed displijus dezhañ meur a wech bemdez abaoe tost ur sizhun: pep hini a gemer e blijadur evel ma c'hall;\nunan a skriv: Bras eo an niver a vrezhonegerien nevez hag a lavar bezañ kroget da studiañ ar yezh war-lerc'h bezañ bet boemet gant e sonerezh. Sed un ali personel, ken ha ken. Hervez ma hini-me n'eus bet nemet un niver dister, ha gwechall. Hag abaoe an amzer ma ne vez ket klevet er skingomz (1974 hervez ar memes den, 35 vloaz zo eta) ne welan ket peseurt efed kevredigezhel en deus Stivell. An tadoù-kozh n'o deus levezon ebet war ar yaouankiz. Hag ar yaouankizoù (evel o zud bremañ n'eus forzh penaos) ne reont foeltr forzh ebet gant Stivell. Bianchi-Bihan 27 Gou 2009 da 15:05 (UTC)\nRespont objektivel[kemmañ ar vammenn]\nNe dremenin ket kalz amañ o tiskrivañ, rak n'on ket gwall droet gant ar polemik. Ya, "un den" zo amañ, un den hag a glask lemel ar soñjoù personel a gaved er pennad evel ma oa eizhtez zo, a-benn reiñ e siriusted d'ar wiki brezhonek.\nLavaret eus un den ganet ha maget e Bro-C'hall hag a dremen c'hoazh al lodenn vrasaù eus e vuhez e Pariz ez eo ur Breizhad, zo dedennus ha komprenabl e meur a zoare, met ur weledigezh personel eo se. N'eus netra d'ober en un holloueziadur. Er wiki gallek ha saoznek e kaver "auteur-compositeur-interprète et musicien français, d'origine bretonne et d’expression celtique" ha neuze "French musician". N'eo ket un dagadenn a-enep da Alain Cochevelou, ur fed eo, ur fed dedennus.\nEo, levezon Alan Stivell a santer c'hoazh hiziv an deiz. Levezon e bladennoù brudetañ zo kaoz d'ur bern tud da vezañ desket, pe klasket deskiñ ar yezh abaoe meur a zek vloaz. Ret e vefe bezañ dall evit nac'hañ kement-se.\nProfitañ a ran eus kement-mañ da ganañ meleudi da Bianchi-Bihan evit al labour dispar a ra war ar wikipedia brezhonek ;-)\nNe seblant ket hon c'henlabourer dizanv anavezout enebiezh touet ar wiki gall ouzh kement tra zo breizhat, hag ouzh an tabutoù hir zo bet, hag an amzer gollet, evit klask komz eus skrivagnerien, kanerien, marc'hhouarnerien, istorourien Breizh, dre ma oa difennet groñs implij ar ger 'breizhat' zoken. Ha ne gomzan ket eus ar brezelioù a-enep Diwan pe Geriadur an Here. N'eo ket ar spered-se a ren amañ. Pe a rene betek-hen.\nHag ar wiki saoz, diwar-benn Breizh, ne ra nemet marmouzañ ar wiki gall peurvuiañ.\nPetra vern pelec'h e tremen Stivell e amzer, n'eo ket peogwir ez a da labourat da Bariz n'eo ket breizhat, ur bern zo eveltañ, ha n'eo ket peogwir e oa Gwernig e New-York n'eo ket breizhat ivez. Netra ken. Ha pa ya ar Sonerien Du da seniñ da Alamagn e chomont Bigouterien. Netra ken. (Sinet Bianchi-Bihan) (Ya, ankouaat am boa sinañ, laezh a oa war an tan. Bianchi-Bihan 27 Gou 2009 da 18:31 (UTC))\nA-du a-walc'h e vefen gant ar c'henlabour dizanav evit pezh a sell levezon Stivell hiziv an deiz, met evit ar poent all avat eo trawalc'h mont da welet lec'hienn ofisiel Alan Stivell evit lenn «Né breton de la diaspora, comme beaucoup (famille paternelle de Gourin, Pontivy).»Trec'hlid mitonet 27 Gou 2009 da 16:37 (UTC)\nTrugarez d'hon c'henlabourer dizanv en deus teurvezet displegañ e soñj goude ur sizhunvezh o kemm-digemm linenn gentañ ar pennad tost da ugent gwech hep reiñ an disterañ displegadenn. Peogwir en deus laosket un dornad arguzennoù a-benn ar fin, setu ur respont dezhe:\nAr wikioù saoz ha gall n'int ket na katekiz na Koran ar wikipedour brezhonek. Nag evit ar yezh nag evit an ideologiezh. Pep hini a c'hall kenlabourat gante evel ma kar. Degas o ideologiezh amañ avat zo un afer all. Ken gwir all eo war an tu all: n'eus nemet klask lakaat Bernard Hinault da sportour breizhat da welout.\nLavarout a ra Stivell e-unan eo breizhat, ha testeniekaet eo: d'an hini a lavar ar c'hontrol da brouiñ emañ ar gwir gantañ. Mont da labourat da Bariz pe komz ur brezhoneg iskis n'eo ket arguzenn a-walc'h.\nArguzennoù ar wiki gall da lakaat pep Breizhad (Alan Stivell, Jean Robic, Anatole Le Braz ha kant all) da vout gall zo anavezet: n'eus ket eus ar Vretoned, eus an Euskariz, peogwir n'eus ket paperioù a-berzh ur stad d'en prouiñ : er wiki gall, ur brezhoneger zo ur Gall a gomz brezhoneg.\nUr vro all zo amañ, distag diouzh an ideologiezh c'hall: n'eo ket ar memes talvoudoù er vro-mañ. Amañ ez eus Bretoned, Kembreiz, Euskariz. Kement-se ne blij ket d'hon amzeien. Din ne vern o relijion ma ne deu ket betek amañ da derriñ hon fenn, pe un dra all.Bianchi-Bihan 27 Gou 2009 da 18:31 (UTC)\nKeltiek[kemmañ ar vammenn]\nLenn a ran: Rebech a ra sonerien hag arbennigourien zo da Alan Stivell komz eus "sonerezh keltiek" pa zlefed komz eus sonerezhioù liesseurt ha disheñvel o orin a gaver er broioù keltiek.\nTechet on da gaout disfiz eus ar sorc'hennoù keltiek ivez, sorc'hennoù degemeret mat er wiki gall (ar mojennoù predenek hag ar pobloù brezhon eno n'int nemet keltiek, un anv-gwan a servij da guzhat gerioù amzereat).\nKoulskoude pa vez komzet eus "sonerien hag arbennigourien zo" ez on techet da gaout brasoc'h disfiz c'hoazh: piv int? ur gevredigezh kuzh? petra o deus laret? pelec'h? Ma n'haller resisaat ne welan ket petra a ra se en un holloueziadur.\nUn dra zo sur: un doare da welout ar bed zo da Stivell, a blij pe a zisplij, hag en e weledigezh eo gwriziennet e grouiñ, ha krouet en deus. Hag eñ eo en deus levezonet e damallerien, ha n'eo ket ar c'hontrol. Kalz "sonerien hag arbennigourien" zo e Breizh, krouerien eveltañ avat n'eus ket kalz. Bianchi-Bihan 27 Gou 2009 da 20:53 (UTC)\nDifennet diverkañ[kemmañ ar vammenn]\nBianchi-Bihan 28 Gou 2009 da 07:32 (UTC)\nAdlakaat ar pennad diverket[kemmañ ar vammenn]\nRespont diwezhañ[kemmañ ar vammenn]\n- Mont a ran da respont buan-ha-buan ha ne rin ket ken war-lerc'h. Traou all am eus d'ober, sevel pennadou peneveken. Da gentañ, n'on na jakobin, na vañdal, na sorc'hennet. Plijout a ra raktres ar wikipedia din, ha mantret e vezan alies o welet pegen dister, nann-objektivel, skrivet fall e vez ar pennadou brezhonek ennañ. Ha se zo kaoz ez eus bet fellet din gwellikaat un tammig an traou gant ma zammig gouiziegezh. Gouzout a ran n'eo ket ar wikipedia gallek na saozneg na koran na katekiz. Met ho kwelidigezh eus breizhadelezh Alain Cochevelou n'eo ket kennebeut all, war se e vimp a-unan kredabl. Kuit da bolemikañ e vefe mat skarzhañ "breizhad" ha "gall" eus al linenn gentañ eta. "ur c'haner hag ur soner, ganet e Riom ha maget ha skoliet e Pariz". Lezet e vo an dud d'ober o soñj o-unan eta. Evidon n'eo ket Alan Stivell ur Breizhad, pas tre, Ur gall a orin breizhat ya (ha se a gavan dedennus-meurbet), evidoc'h ez eo Breizhad ha mat pell zo. Gant piv emañ ar sorc'henn, ganeoc'h-c'hwi pe ganin-me? N'aimp ket pell e-giz-se. Lavaret a ra Alan Stivell ez eo Breizhad... Me a anavez unan hag a lavar bezan Elvis. Plas zo evit seurt traou er wikipedia? Ne gav ket din. Ya, da'm soñj eo bras mont da lavaret eo Breizhad un den bet maget ha ganet e Bro-C'hall, dreist-holl pa dremen al lodenn vrasañ eus e amzer en e ranndi e Pariz. Ya, Bernard Hinault zo Breton, maget eo bet en Iffiniac din da c'houzout, Breizhad eo? n'ouzon ket. - - Gwellan soñjou. - - (Gant ur Breton, aet da chom d'ur rannvro all, ha n'afe ket biken da lavaret ez eo eus ar vro-se daoust d'ar garantez en deus outi.)\nEvezhiadennig[kemmañ ar vammenn]\nN'eo ket da un den da zivizout diwar-benn broadelezh unan bennak all, pe neuze p'en devez un tammig galloud e c'hell c'hoarvezout evel gant Gérard Huet, maer Loudieg. Bianchi-Bihan 28 Gou 2009 da 07:42 (UTC)\nMa'm boa diverket ez eo abalamour ma'm boa kavet gwell respont en davarn a-benn ar fin. Ho tigarez a c'houlennan evit kement-se. Nevez on war Wikipedia !\nDroug ebet, deskiñ bemdez a reer. Bianchi-Bihan 28 Gou 2009 da 10:34 (UTC)\nMarteze ez eus bet, marteze ne vo ket ken. Lezomp ar gerioù bras, ha klaskomp kaozeal evel tud. Bianchi-Bihan 30 Gou 2009 da 20:12 (UTC)\nBenoni ha Bianci[kemmañ ar vammenn]\nFulub Cayenne zo amañ. Me eo hini eo en deus savet ar braz eus ar pennad "Alan Stivell" abaoe eizhtez, da'm soñj e oa bet gwellaet ha tevaet un tamm-mat. Pelec'h an diaoul hoc'h eus gwelet em boa vandalizet pennad? Gouzout a ran ne oan ket a-du gant an ao Bianci pa felle dezhañ lavaret e oa Alan Stivell ur Breizhad, rak un doare personel eo se da welet, un doare hag a c'hallan kompren, met ne gave ket din e oa se da vout lakaet en un holloueziadur. Nevez on war ar wikipedia ha n'eo ken met bremañ e welan penaos e c'haller kehentiñ (ha c'hoazh n'em eus ket komprenet tout), se zo kaoz e tennen "breizhat" bep tro ma veze adlakaet gant an ao Bianci. Met n'eo ket vandalerezh e oa se! Bremañ, war a seblant, n'on ket aotreet da beurechuiñ ar pennad. Na domaj eo! Fulub Cayenne.\nTruez! Ne garfen ket bout lakaet er memes sac'h evel Benoni. Mar plij, na lakait ket war ma choug (bis repetita) ur ger ha ne ran ket gantañ gwech ebet. Ha Bianchi, evel ma marc'h-houarn. Bianchi-Bihan 30 Gou 2009 da 20:33 (UTC)\nAdtapet diwar « https://br.wikipedia.org/w/index.php?title=Kaozeal:Alan_Stivell&oldid=538192 »\nKemmoù diwezhañ degaset d'ar bajenn-mañ d'an 30 Gou 2009, da 20:34.


Buhez ar Sent/1894/Bernardin a Sienn - Wikimammenn\nBuhez ar Sent/1894/Bernardin a Sienn\n◄ Eozen Bernardin a Sienn Per Selestin ►\nPa oue echu he studi ganthan, Bernardin a ieaz enn eur vreuriez a ioa savet enn hospital Sienn evit servicha ar re glanv. Prest goude e teuaz ar vosenn er vro, hag enn hospital Sienn hebken e varve betek trivac’h hag ugent den bemdez. Arre a veze var ho zro a oue sammet ive e nebeut amzer, petra bennag ma’z oa ouspenn kant hanter-kant anezho. Neuze Bernardin ha daouzek den iaouank all euz ann noblans en em ginnigaz da zervicha ar re glanv enn ho flas; bet oant o kovez hag o kommunia araok, egiz pa vijent o vont d’ar maro. Chom a rejont enn hospital epad ar pevar miz ma padaz c’hoaz ar c’hlenved, noz-deiz var zao kouls lavaret. Goulskoude ne bakchont ket ar vosenn ; mes Bernardin a ioa ker skuiz ma krogaz ann derzienn ennhan, hag ann derzienn-ze hen dalc’haz var he vele epad pevar miz all.\nO veza kouezet klanv d’ann oad a bevar bloaz ha tri-ugent, sant Bernardin a resevaz he zakramanchou diveza, ha goudeze e varvaz leun a veritou derc’hent gouel ar Iaou-Bask, er bloaz 1444, d’ar mare m’edot o kana enn iliz ann antiphonenn-ma euz ar gousperou kenta : « Pater, manifestavi nomen tuum, etc. ; Va Zad, prezeget am euz hoc’h hano d’ann dud.....ha setu brema ez ann davedhoc’h. »\nEunn den fall euz a gear Sienn a gomzaz d’ar zant-ma a draou vil enn amzer ma’z oa c’hoaz krouadur. Kerkent ar paotrik a c’halvas he gamaladed, ha neuze e redjont holl asambles varlerc’h al libertin-ze a daoliou mein. Setu aze petra dlefe ar vugale da ober da gement hini a glask deski d’ezho ann drouk hag ho dougen d’ar pec’hed. Ar seurt tud-se ne d’int nemed bleizi dislonket gant ann ifern evit taga ann eneou. Hogen, pa vez ar bleiz er vro, e krier, a bouez-penn euz ann eil tachenn d’eben : « — Harz ar bleiz ! harz ar bleiz ! » Bugale, grit eta evit diouall hoc’h ene ar pez a rit evit diouall ho loaned, ha c’houi, tadou ha mammou, bezit ato var evez gant aoun na ve taget eneou ho pugale gant ar bleiz.\nAdtapet diwar « https://br.wikisource.org/w/index.php?title=Buhez_ar_Sent/1894/Bernardin_a_Sienn&oldid=24062 »\nKemmoù diwezhañ degaset d'ar bajenn-mañ d'an 3 Eos 2011, da 16:49.


André POCHON | Skol-Uhel ar Vro\nGanet eo bet André Pochon e 1931 en Aodoù an Arvor. Divizet eo gantañ kuitaat e studioù evit labourat war an douar. Eilaat a ra e zud labourerien douar, ha dizoloiñ a ra ar JAC. Reolennoù al luskad-se a zo e heñcher : gwelet, barn, ober.\nEn em staliañ a ra e 1954 gant e wreg war un atant 9Ha e Sant Mayeux. Sevel a ra asamblez gant 17 labourer-douar ar c’hanton e Kreizenn Studioù teknik al labour-douar e Korle. Engouestlet eo neuze en ul labour a-stroll evit lakaat boutin an enklaskoù, an taolioù-micher, hag ar c’hwitadennoù. Evelse eo bet posubl ul lamm war-raok braz war evit pezh a zell an teknik hag an dud.\nLakaat a ra war reizh en e CETA ur sistem implij diazezet war pradenn melchon gwenn ha ray-gras : an Doare Pochon. Prennañ a ra e 1975, ur feurm a 25Ha e St Bihy. Gellet a ra aze mont war-raok gant e enklaskoù, e arnoderezhoù. Gwellaet eo bet aze e taolioù-micher teknikel hag ekonomikel.\nDiazezet eo gantañ e 1982, asamblez gant un neubeut mignoned, ar CEDAPA ( Kreizenn Studioù evit Diorren ul Labour-douar Emrenoc’h). Aze e oa lakaet e pleustr klozadur dezrevell J. Poly (1979) ha ne oant ket rannet gant tud micher al labour-douar, eveljust. Er bloazh-se skarzhet eo kuit eus an aozadurioù micher ablamour d’e vennozioù a-enep an douar labouret gant maïs ha boued glaz, ha chatalerezh er-maez douar.\nMet tost e oa deus tout ar re a-enep koll dafar an energiezh naturel ha saotradur an dourioù.\nSavet eo bet alies pennadoù-kaoz gant André Pochon er mediaoù : er journalioù ha war an tele ( abadennoù “La marche du siècle” ha “Envoyé Spécial”).\nFoeter bro eo bet o tigas e gemmenad d’an holl. Pedet eo bet ivez e Brezil, Kanada, Beljik, Suis, Aotrich, Bro Saoz, Spagn… Hag evejust e skolioù labour-douar peplec’h.\nDiplomet eus Skol Uhel la labour douar eo André Pochon, ha marc’heg Urzh a Enor. Eil prezidant kevredigezh Vivarmor Nature e Aodoù an Arvor.\nSkrivet eo bet gantañ al levrioù-se :\nProfet eo bet dezhañ Kolier an Erminig e 2011 e Kemper.\nAndré Pochon est né en 1931 dans les Côtes d’Armor. A 16 ans, il décide d’interrompre ses études, et de se consacrer à la terre. Il seconde ses parents agriculteurs, et découvre la J.A.C (Jeunesse Agricole Chrétienne). Les principes de ce mouvement seront ses guides : Voir, Juger, Agir.


Ti Picassiette - Wikipedia\nTi Picassiette (pe Ti e vil tamm) a zo un ti lec'hiet e Chartres. Un ti savet gant marelledurioù gwer ha feilhañs sanket er betoñs eo.\nSavet eo bet gant un den nemetken, Raymond Isidore (8 a viz Gwengolo 1900 - 7 a viz Gwengolo 1964) e anv, hag eñ lesanvet Picassiette.\nHervez e wreg hag e zaou vab-kaer e voe maget e awen gant e huñvreoù. Ur wech aet an awen kuit hag echuet gant e raktres e krogas da gantren, hag a-dreuz ez eas e spered. E-pad un nozvezh arnevek e tec'has kuit diouzh e di war-du ar maezioù, rak soñjal a rae dezhañ e oa fin ar bed. Mervel a reas nepell goude.\nRed an darvoudoùAozañ\n24 a viz Kerzu1929: Raymond Isidore, hag eñ skuber e bered Chartres, a brenas un dachenn dilezet e straed des Rouliers (hiziv an deiz rue du Repos) ha kerkent e stagas gant sevel un ti bihan hep dour-red na privezioù.\n15 a viz Eost 1930 : en em staliañ a reas en ti gant e wreg hag e zaou vugel. Azalek ar mare-se e ouestlas e vuhez a-bezh da ginklañ e di hag al liorzh a oa stag outañ.\n1938: Kregiñ a reas gant kempenn an ti. Tammoù listri torret bet dastumet en diskargoù-lastez tro-war-dro eo ar pezh a implije ar muiañ. Abalamour da se e voe krouet e lesanv gant e amezeien : dre veskañ anv Picasso hag ar ger gallek assiette e voe savet an anv "Picassiette".\n1964 : Marv Raymond Isidore.\n1981 : Prenet an ti gant ti-kêr Chartres.\n1983 : Lakaet Ti Picassiette da vonumant istorel.\nUr genstrivadeg sevel marelladurioù a ve aozet e Chartres bep daou vloaz. Picassiette eo anv ar priz a vez gounezet. \n↑ Paul Fuks "Picassiette, Le jardin d'assiettes", Ides et Calendes, Neuchâtel, 1992.\nTi Picassiette, lec'hienn kêr Chartres\nAdtapet diwar « https://br.wikipedia.org/w/index.php?title=Ti_Picassiette&oldid=1476693 »\nDernière modification le 4 Ebr 2013, à 20:51\nKemmoù diwezhañ degaset d'ar bajenn-mañ d'an 4 Ebr 2013, da 20:51.


Pierre Bordage - Wikipedia\nPierre Bordage e Saloñs al levrioù e Pariz e 2011\nd'an 29 a viz Genver 1955\ne La Réorthe, Frañs\nGrand Prix de l'Imaginaire 1994 gant Les Guerriers du silence\nPrix Cosmos 2000 1996 gant La Citadelle Hyponéros\nPrix Tour Eiffel 1997 gant Les Aigles d'orient\nPrix Paul Féval 1999 gant Les Fables de l'Humpur\nPrix Bob Morane 2002 gant L'Évangile du serpent\nPrix des lecteurs du Livre de Poche gant Porteurs d'âmes 2009\nPierre Bordage, ganet e miz Genver 1955 e La Réorthe, e Vande, a zo ur skrivagner skiant-faltazi gall.\n3.1 1992-1996 : Rohel le conquérant\n3.2 Heuliad Guerriers du silence\n3.3 Kelc'hiad Wang\n3.4 Kelc'hiad Abzalon/Orchéron\n3.5 Trilogiezh Prophéties\n3.6 Kelc'hiad ar Griots célestes\n3.7 Kelc'hiad an Enjomineur\n3.8 La fraternité du Panca\n3.10 Traoù all\n3.12 Romant audio/video\nPierre Bordage en deus tremenet e yaouankiz e Vande. Plijout a ra ar sport dezhañ ha graet en deus karate e-pad nav bloaz. Studier eo bet war al lizhiri modern e Naoned. E 1975, e-kerzh un atalier skrivañ e tizoloas ar skiant-faltazi, dreist-holl gant The Martian Chronicles gant Ray Bradbury.\nOber a reas beajoù da Azia hag pleustriñ a reas micherioù disheñvel, en o zouez levrier, e-pad meur a vloavezh.\nE 1982, pa oa o chom er Gers, e skrivas e romant kentañ Les Guerriers du silence, met ne vo degemeret gant ti-embann ebet.\nDont a reas da vezañ kazetenner sport, dilojañ a reas da Bariz 'lec'h ma kavas e 1992 e di-embann kentañ, Vaugirard, a ginnigas dezhañ skrivañ Cycle de Rohel le Conquérant.\nAr bloaz goude e tizoloas un oberenn deus ar skrivagner amerikan Orson Scott Card en un ti-embann bihan eus Naoned, Atalante (ti-embann), troet gant e gelenner kozh banjo, Patrick Couton. Kinnig a reas neuze Guerriers du Silence dezho hag a voe degemeret.\nUr berzh dic'hortoz a reas al levr ha gounit a reas meur a briz lennegel, en o zouez, Grand Prix de l'Imaginaire, Prix Julia Verlanger, Prix Cosmos 2000...\nEmbann a reas an div lodenn all eus an deir-oberenn,Wang e 1998, a zo bet loreet gant Prix de la Tour Eiffel, ha lodenn gentañ Abzalon, e ti Atalant.\nE 2000 ez eas ar Prix Paul Féval gantañ gant Les Fables de l'Humpur, adneveziñ a reas ar romant-heuliad e c'hwec'h pennad Les Derniers hommes e ti Librio.\nL'Évangile du serpent ha L'Ange de l'Abîme a zeuas er-maez e 2001, e ti Au Diable Vauvert.\nE 2008 e sav bannoù-treset video anvet Chroniques des Ombres evit an embregerezh mp3minutes. Ar bannnoù-treset a c'heller pellgargañ war Internet.\nAet eo Pierre Bordage da c'hevred Bro-Naoned, da Veuzid-Klison, da chom gant e vaouez hag e zaou bugel.\nE fin miz Genver 2009 e varvas e vaouez en ur gwallzarvoud karr-tan en India.\nKalzig a brizioù en deus bet gant e levrioù skiant-faltazi, en o zouez :\nGrand Prix de l'Imaginaire ha Prix Julia Verlanger e 1994 gant Les Guerriers du Silence.\nPrix Cosmos 2000 e 1996 gant La Citadelle Hyponéros.\nPrix Tour Eiffel e 1997 gant kelc'hiad Wang .\nPrix Paul-Féval roet gant ar Société des gens de lettres e 2000 gant Les Fables de l'Humpur.\n1992-1996 : Rohel le conquérantAozañ\nKelc'hiad Dame Asmine d'Alba (ISBN 2-84172-109-4)\nKelc'hiad Lucifal (ISBN 2-84172-123-X)\nLes Anges du fer\nL'Enfant à la main d'homme\nKelc'hiad Saphir (ISBN 2-84172-136-1)\nLe Chœur du vent\nHeuliad Guerriers du silenceAozañ\nLes Guerriers du silence, 1993Patrom:Notenn lennegel\nTerra Mater, 1994Patrom:Notenn lennegel\nLa Citadelle Hyponéros, 1995Patrom:Notenn lennegel\nLes Portes d'occident, 1996Patrom:Notenn lennegel\nLes Aigles d'orient, 1997Patrom:Notenn lennegel\nAbzalon, 1998Patrom:Notenn lennegel\nOrchéron, 2000Patrom:Notenn lennegel\nL'Évangile du serpent, 2001Patrom:Notenn lennegel\nL'Ange de l'Abîme (roman), 2004Patrom:Notenn lennegel\nLes Chemins de Damas, 2005Patrom:Notenn lennegel\nKelc'hiad ar Griots célestesAozañ\nQui-vient-du-bruit, 2002Patrom:Notenn lennegel\nLe Dragon aux plumes de sang, 2003Patrom:Notenn lennegel\nKelc'hiad an EnjomineurAozañ\nL'Enjomineur : 1792, 2004Patrom:Notenn lennegel\nL'Enjomineur : 1793, 2005Patrom:Notenn lennegel\nL'Enjomineur : 1794, 2006Patrom:Notenn lennegel\nLa fraternité du PancaAozañ\nFrère Ewen, 2007Patrom:Notenn lennegel\nSoeur Ynolde, 2008Patrom:Notenn lennegel\nLa Désolation, Bragelonne, 2017 (ISBN 979-1028101053)\nLa Résurrection, Bragelonne, 2018 (ISBN 979-1028110826)\nAtlantis, les fils du rayon d'or, 1998Patrom:Notenn lennegel\nGraine d'immortels, 1999Patrom:Notenn lennegel\nLes Fables de l'Humpur, 1999Patrom:Notenn lennegel\nLes Derniers Hommes, 2000Patrom:Notenn lennegel\nNuits-Lumière : Mystères en Guillestrois, 2002Patrom:Notenn lennegel\nKaena, la prophétie, 2003Patrom:Notenn lennegel\nNouvelle vie™, 2004Patrom:Notenn lennegel\nPorteurs d'âmes, 2007\nCeux qui sauront, 2008Patrom:Notenn lennegel\nLe Feu de Dieu, 2009Patrom:Notenn lennegel\nUne paix éternelle, 1996Patrom:Notenn lennegel\nLa Quarantaine, 1996\nBig Crunch, 1996\nMa main à couper, 1996\nPierres de lune, 1999\nDans le potager, 1999\nPaix bien ordonnées, 1999\nAux Portes des Saintes, 2000\nKali la démente, 2000\nJour de noces, 2000\n10 danevell faltazi eus an henamzer betek hiriv an deiz e 2005\n2008 : Chroniques des Ombres\nPierre Bordage en deus skrivet istor meur a film :\nEden Log (2007) gant Franck Vestiel\nDante 01 (2008) gant Marc Caro, skrivet gantañ\n↑ Ouest France 06 c'hwe. 2009 \nLec'hienn bersonel Pierre Bordage\nAdtapet diwar « https://br.wikipedia.org/w/index.php?title=Pierre_Bordage&oldid=1841610 »\nDernière modification le 14 Gou 2019, à 22:21\nKemmoù diwezhañ degaset d'ar bajenn-mañ d'an 14 Gou 2019, da 22:21.


John James "Johnny" Rambo (ganet d'ar 7 a viz even 1947) a zo un tudenn ijinet haroz da bed Rambo ha d'an heuliad filmoù Rambo. Lesanvet ez eo "Johnny" pe "Rambo" pe "ar martolod".\nAr c'hentañ gwech ma vez klevet kaoz d'eus outañ a vezo er bloavezh 1972 en ul levr-berr anvet First Blood gant David Morrell. Ret e vezo gortoz ma vije taolennet er sinema gant Sylvester Stallone evit mont etrezek ur brud hollvedel.\nAwen Rambo a vije Audie Murphy ur soudard Amerikan gwirion eus an Eil brezel-bed.\nDeuet ez eo da vezañ ar ger "Rambo" un doare da ziskrivañ unan bennak troet gant ar fuelster evit diskoulmañ ar c'hudennoù, o kaout poan da blegañ d'an urzh, o vezañ kreñv ha disoursi pa vez gwall kudennoù o sevel.\nArouez an US Army Strollad stourm begenn ar US Air Force beredoù gwer\n1 Tro-spered ha korfelezh\n2 John Rambo hag e liammoù gant an dud\n3 Medalennoù ha loreoù John Rambo\nTro-spered ha korfelezh[kemmañ | kemmañ ar vammenn]\nEl levrig hag er c'hentañ film e vez taolennet Rambo dindan tres ur soudard bet e brezel Vietnam ha mac'hagnet e spered gant an traoù heugus en deus bet graet pe gwelet eno.\nTroet eo gant ar feulster dre e skiant-prenet er brezel en ur vezañ ez-ezel ur strollad stourm begenn al lu Amerikan met ivez dre ar jahinerezh pe bourevierezh en deus bet dre perzh lod soudarded Lu Norzh Vietnam.\nMa n'ed eo ket paotr drouk anezhañ e sav ur barrad aon gant an dud a gej gantañ rak un den gouez ez eo e zoareoù kemmesk gant bugel. Ne c'hell ket chom diseblant dirak an amjustis prest ez eo d'ober pep tra a-benn difenn an dud a gar hag e gamaladed.\nDa geñver korfelezh ez eo paotr solud dre e amzer bet o stourm en ur strollad begenn (ar re Green Berets, beredoù gwer) d'al lu Amerikan e brezel Vietnam. Bet en deus bet ur gourdoneg fonnus evit bezañ ur arm dibleg o talañ da enebourien Stad Amerika.\nArbenikaet ez eo evit krak-vevañ gant nebeut a dra dreist-holl er janglenn pe er c'hoadoù. Paotr ampart ez eo evit ar stourm a-dost hag er brezel-kuzh pe guerrilla.\nGellout a ra gouzañv a-fed korf pe spered dre e emskiant d'eus brezel Vietnam.\nJohn Rambo hag e liammoù gant an dud[kemmañ | kemmañ ar vammenn]\nUS Special Forces pe strollad begenn lu Amerika e-kerzh brezel Vietnam\nJohn Rambo a zo diliamm pe dost gant an dud. A-fed familh, bez en deus un tad bev o chom en ur ranch met n'eo ket bet nag o tistreiñ di nag o reiñ keloù dezhañ abaoe ma z'eo lorc'het d'eus eno evit mont d'ober e goñje er Vietnam.\nE-keñver ez soudarded ar Vietnam e holl genvreudeur a zo marvet. Unan, Delmare Berry, nebeut amzer araok ma glaskfe war e lerc'h er film kentañ ( Rambo First Blood) marvet gant ur c'hrign-bev tapet dre an Agent Orange er Vietnam. Unan all a zo marvet diroget e gof dre tarzhadenn ur minenn er brezel. War re all ne ouier nemetken int marvet e-pad ar brezel. Hini diwezhañ bev ar strollad begen a zo John Rambo.\nAr c'hroronal Trautman a oa ofisour ar strollad begenn ha neuze hini Rambo. Kamaladed int deuet da vezañ hag an dudenn bev nemeti ez eo liammet a-wir gant Rambo.\nDa geñver an dud all, Rambo, a glask bezañ doujus ha seven met ne fell ket dezhañ krouiñ liammoù betek-re. Dre vras ez eo pe diseblant an dud en e geñver pe aonik. Er film Rambo III e teu a-benn da vont etrezek ur strollad menec'h Boudhist en Thailand ha da vezañ degemeret ganto evel Yann e vil micher.\nMedalennoù ha loreoù John Rambo[kemmañ | kemmañ ar vammenn]\nStrollad stourm begenn al lu Amerikan er Vietnam\nKalz medalennoù pe loreoù a zo bet roet da John Rambo evit e buhez brezelour.\nEr c'hentañ film First Blood e vez kaoz eus:\nEn eskemmoù dre gomz er film Rambo: First Blood Part II :\nAdtapet diwar « https://br.wikipedia.org/w/index.php?title=John_Rambo&oldid=1985633 »\nKemmoù diwezhañ degaset d'ar bajenn-mañ d'an 10 Ebr 2022, da 05:23.


Pajenn:Koñchennoù eus Bro ar Ster Aon.djvu/64 - Wikimammenn\nPajenn:Koñchennoù eus Bro ar Ster Aon.djvu/64\n« Gwell a ze. Yod ha laez goell a zo da goan. »\n« Bennigit, va Doue, ar pred-mañ ez eomp da gemerout evit kenderc’hel da veva en ho servij. »\n« Evel-se bezet graet. »\nHa Laou dic’hala eun taol dorn war ar speurenn en eur lavarout :\n« Ac’hanta, Per ? Gwelout a rit ? »\n« C’houi a zo aze, Per ? » eme Fant. « Deuit da goania ganeomp ivez eta. »\n« Gortozit eur frapad ! » eme Ber.\nHag heñ d’ar red da gerc’hat an arc’hant. Kollet en devoa. Perak ivez paria ?\nLaou avat a vouch d’e wreg ken laouen ma ’z eo, e-giz da zeiz o eured, goude ar soubenn-laez, na petra ’ta ? Ha n’eo ket hi eo he deus graet d’ezañ digoll e zevez ha kaout ouspenn talvoudegez e vuoc’h ?…\nHa n’eo ket mat kavout mat pep tra e-giz-se ? Koulskoude arabat beza e-giz Fant a c’houlenn « Petra a lavaro an dud ?… Arabat klask sevel uheloc’h eget ar re-all ; met, pa raer ar pez a dleer ober, eo ret\nLezel ar chas tagnous da harzal\nHag an dud sot da gaozeal,\nhag ober ar vad ha mat.\nE-giz ma soñjit, va zud vat, Laou ar C’hoad a veve eürus en e di. Arabat kredi avat eo ret, evel Laou, rei eur vuoc’h evit eur begad. Furoc’h e c’hell unan beza, hep mar. Met ar pez a zo mat kemerout skouer warnañ e buhez Laou, eo beza laouen atao, n’eus forz petra ’c’hoarvez.\nDeomp bremañ da di an hini-all a oa o chom e Toull-ar-C’hefeleg.\nPer ar C’hamm, anvet ivez Per ar Bordeller — da lavarout eo Per an Trouzer — ne oa neudenn heñvel ebet ennañ ouz Laou. Buanek e oa, rust, paotr e vanne, he n’en devoa ket muioc’h a zouster eget eur c’hi a ziskroc’hener ez-veo.\nNe ouie ket eo « an douster benveg ar fur », nag an divizou-mañ :\nGant poan hag amzer\nA-benn eus pep tra e teuer.\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/64&oldid=147824 »\nKemmoù diwezhañ degaset d'ar bajenn-mañ d'an 27 Du 2018, da 19:57.


Kinnig labour (A bep seurt) - LABOURZO\nDegemer al lec’hienn > A bep seurt > Kinnig labour (A bep seurt)\nKinnig labour (A bep seurt)\nPost labour Hanterour.ez sevenadurel\nDeiziadoù An abretan ar gwellan ( evit 11 miz )\nLec’h Kommanna ha Sant-Riwall\nImplijer Ekomirdi Menez Are\nKefridi An den a vo dindan beli renerez an ekomirdi hag e labouro gant an hanterour (ez) evit koñseviñ, kas da benn hag ober war-dro an oberoù desavadurel ha sevenadurel evit an holl arvesterien. Labour an den a vo ledanaat ar publikoù hag ober war-dro ar c’hehentiñ war-du an arvesterien. 1/ Koñseviñ an hanterouriezh Al labour desavadurel Kenderc’hel da greskiñ niver ar skolidi degemeret (diorren darempredoù etre an ekomirdi hag ar skolioù war ar vro, ar gelennerien, an erbederien). Lakaat an ekomirdi da vezañ ‘barzh rouedad ar stignadoù gouestlet d’ar skolioù (hentadoù deskadurezh war an arzoù hag ar sevenadur, ar gevelliñ, galv da raktresoù Park an Arvorig…). Termeniñ ur strategiezh ha kinnig oberoù evit an dud lakaet da arvesterien pennañ gant an ekomirdi : ar familhoù, an annezidi. Al labour sevenadurel Sevel (asambles gant ar re all) ar programm sevenadurel (hep ankounac’haat an oberoù a vo kaset en-dro gant an annezidi). Kinnig oberoù hanterouriezh liammet gant ar programm sevenadurel. 3/ An hanterouriezh Degemer hag ambrougañ ar strolladoù, dreist holl bugale ar skolioù (evit obererezhioù an ekomirdi) 4/ Kehentiñ ha brudañ Skrivañ ar pennadoù evit kinnig an ekomirdi (dreist holl ‘barzh ar c’hraflevr gant an abadennoù evit ar bloaz) ha war al lec’hienn web. Ober war-dro brudañ an oberoù hanterouriezh, buheziñ ar pajennoù web hag ar skridoù en linen Merañ ar rolloù skignañ 5/ Steuvañ ha merañ Kinnig implijoù-amzer evit ar skipailh hanterouriezh a glot gant an ezhommoù Merañ ar gweladennoù miret Stummañ ar skipailh hanterouriezh ha kenurzhiañ ar stajidi Ober war-dro ha dielfennañ sifroù ar weladennerien\nDoare den 1/ Stummadur ha gouiziegezhioù Bezañ stummet war ar benvegoù ha teknikoù an hanterouriezh ha bezañ gouest da verañ ur raktres hanterouriezh. Anavezout skodoù an hanterouriezh Anavezout ar glad hag an dastumadegoù etnologel Mestroniañ ar brezhoneg (live B2 d’an nebeutañ) Mestroniañ sokiologiezh an arvesterien (dreist holl ar familhoù) Gouiziegezhioù war ar c’hehentiñ 2/ Skiant-prenet Skiant-prenet a garget a hanterouriezh ‘barzh ul lec’h degemer sevenadurel Gouzout petra eo ar glad sevenadurel dizanvezel (eñvorennoù an dud, deskiñ ha treuskas an doareoù d’ober en ur mod hengounel) a vefe mat.\nGopr 1842 € kriz\nEvezhiadennoù Ret ‘vo labourat un nebeud dibennoù-sizhun hag evit darvoudoù ‘zo. An emstrivadurioù a zo da gas betek an 20 a viz Gwengolo 2018 d’an diwezhatañ da Ekomirdi Menez Are, Milinoù Kerouad, 29450 KOMMANNA\nMont e darempred gant catherine.sparta@ecomusee-monts-arree.org Gwelet ‘vo an dud d’an 3 ha d’an 11 a viz Here 2018 (ar bedadenn a vo kaset ur sizhunvezh a-raok)\nFichenn bet kemmet d’an 2018-08-22 16:18:34


Pedennou aroc, epad ha goude an oferen - Wikimammenn\nPedennou aroc, epad ha goude an oferen\nDoctrin ar guir Gristen\nL. Prud’homme, 1846 (p. xi-xxii)\n◄ Avis Pedennou aroc, epad ha goude an oferen aroc ha goude ar goëssion ►\nDA LAVARET EPAD AN OFEREN.\n(Peden excellant da lavaret aroc an oferen. Imit. l.4. c.9.)\nen ur vont d’an ilis.\nPa zit d’an ilis evit clêvet an oferen : it evel pa zafac’h d’ar C’halvar etouez mignonet Jesus. Ar re-ma a oa leun o c’halon a garantez evit hor mæstr, hac ho daoulagad, leun a zaëlou o consideri e dourmanchou cruel. Carit ive ho Zalver eus a greiz ho calon, ha detestit ho pec’hejou pere a so bet caus eus e souffrançou hac eus e varo.\npa antreit en ilis.\nAntren a ran, ô va Doue, en ho templ santel : cetu aze an auter var behini ez it d’en em immoli evit va silvidiguez ! O va Jesus ! va c’harguit eus ho toujans hac eus ho carantez, evit m’hoc’h adorin evel ma’z-eo dleet !…\npa gommanç an oferen.\nO va Doue, ar belec a zisquen e traoun an auter evit ober ur goëssion bublic eus e bec’hejou, evit goulen ho sicour hac en em recommandi da bedennou an azistantet ; mæs d’în-me eo, ô va Doue, d’în-me eo en em humilia, ha squei var va feultrin, abalamour me eo am eus pec’het ! En anzao a ran : ne vilitan quet chom en ho ty, etouez ho bugale, abalamour d’ar goal-heur am eus bet lies a vech d’hoc’h offanci dre va faut ; ia, va Doue, dre va faut ha dre va brassa faut !… Guerc’hes sacr, ebestel eürus sant Per ha sant Paul, va æl-mâd, va sant paëron, sænt paëronet eus va fârres hac eus va bro, obtenit d’in digant Doue ar pardon eus va fec’hejou ; o detesti a ran, renonç a ran dezo oll eus a greiz va c’halon.\nAr C’hyrie pehini a sinifi: Doue, ho pezit truez ouzin! a repeter er c’hœur bete nao guech, evit rei d’în da gompren peguement e tlean desirout ar pardon eus va fec’hejou.\nIa, va Doue, ha pa lavarren bep moment eus va buez : ho pezit truez ouzin ! ne lavarren quet c’hoas alies avoalc’h, quer bras eo an niver hac ar grevustet eus va offançou ! Permetit eta, va Jesus, ma savin va daoulagad varzu an auter pehini a so an trôn eus ho trugarez ha ma repetin mil ha mil guech : Va Doue, va Zalver benniguet, ho pezit truez ouzin ha pardonit ac’nanon !…\nd’ar Gloria in excelsis.\nO va Doue, er barados hepquen, e c’heller ho c’hlorifia evel ma’z-eo dleet, cousgoude, ama var an douar, er vro-ma a exil, me a fell d’în unissa va mouez gant ini an ælez evit ho meuli hervez va galloud, hac eus a greiz va c’halon. Ra viot glorifiet en êe ha var an douar ! Rac c’hui, ô va Jesus, eo an Autrou souveren ; c’hui eo an oan a effaç pec’hejou ar bed ; c’hui eo an ini en deus sellet a druez ouzomp, hac en deus hor prenet gant ar prix eus ho coad ! Ra vezo ho benediction, ho c’hraç hac ho peoc’h etouez hoc’h oll vugale, ispicial en hon touez-ni, evit ma c’hallimp ho meuli assamblez var an douar, ha goude ar vuez-ma, ho meuli assamblez er barados !…\nRecevit, ô va Doue, ar pedennou adresset deoc’h evidomp-ni : accordit deomp ar graçou hac ar vertuziou a c’houlen an Ilis evidomp dre c’hinou ar belec. Guir eo, ô va Doue, penos ne vilitomp quet beza exaucet ; mæs considerit e c’houlennomp digueneoc’h ar graçou-se dre vilitou Jesus-Christ, hon Autrou pehini en deuz lavaret e vize accordet deomp petra bennac a c’houlenjemp digant e Dad en e hano !…\nAn abostol a so ul lectur, guech eus an Testamant ancien, guech eus an ini nevez ; tennet eo peurvuia eus a scridou ar brofetet pe eus ar re an ebestel.\nRac-se, ô va Doue, e consideran an abostol-ma, evel ul lizer disquennet eus an êe evit va instrui : accepti a ran, a greiz va c’halon, ho lezen santel, ha selaou a ran, gant respet, ar guirionezou santel hoc’h eus inspiret hoc’h-unan d’ar brofetet ha d’an ebestel, mæs ive, ô va Doue, roit d’în an nerz d’o fratica hed va buez ! Perac, ô va Doue, ne allan-me quet ho tezirout evel ar bariarchet ! hoc’h anaout evel ar brofetet ! ho caret hac hoc’h heuill e pep leac’h, evel an ebestel !…\nSevel a ran em zâ, ô va Zalver Jesus, evit clêvet ho comzou, rac ne dê mui ho profetet nac ho sænt eo a barlant er momet-ma, mæs c’hui hoc’h-unan, ô va Jesus, eo a deu d’am instrui. Ober a ran sin ar groas var va zall, evit rei da entent penos ur c’hristen ne dle jamæs caout mæz oc’h heullia mâd lezen Doue ; var va guinou, evit rei da gompren penos e tlean ober gant joa profession eus va feiz, difen lezen va mæstr divin dirac ar re a ra goab anezi ha caout ato plijadur o parlant a Zoue ; var va feultrin, evit disquez penos e tlean imprima lezen Doue doun em c’halon hac he heullia a boent-da-boent. Credi a ran, ô Jesus, eo ho comzou a glêvan ; mæs petra servicho d’în-me beza credet, ma na gonforman quet va buez d’am c’hreden ? petra servicho d’în-me beza bet ur feiz crên, ma n’am eus quet græt a œuvrou-mâd ? An drouc sperejou ive a gred, ha cousgoude a souffro eternelamant !… O Doue, pebes diffaranç etre maximou hoc’h Aviel ha va buez ! O Jesus, ne antreit quet e barnidiguez gant ho servicher paour ! Credi a ran, mæs roit d’în an nerz hac ar gourach da bratica-mâd ar pez a gredan !…\nCanit ar Gredo assamblez gant an Ilis, pe e lennit en ho particulier, oc’h en em arreti a barfetet da songeal er pez a livirit : pep articl a so un objet eus ho feiz, hac ho jeiz a dle beza ferm hac heulliet a œuvrou-mâd.\nEr momet-ma, ô va Doue, ec’h offr deoc’h ar belec ar bara hac ar guin a dle beza, hep dale, cenchet en ho corf hac en ho coad precius ! O Jesus, me a offr deoc’h ive quement am eus, ha quement ma zoun : va c’horf, va ene, va bolontez ha va oll actionou ; cenchit ac’hanon en un den nevez, en un den hervez ho calon, evel ma vezo cenchet ar bara hac ar guin, offret brema dre zaouarn ar belec.\nAr bræfaç-ma, ô va Doue, a so ur beden gaër a adress deoc’h hoc’h Ilis dre c’hinou ar belec, hac epad pehini da viana, e tlean ancounac’haat an oll draou crouet, ha sevel va c’halon ha va speret varzu an êe. Pa’z-eo guir e renonçan d’am pec’hejou, peguer coupabl-bennac ez oun, ô va Doue, permetit ma savin ive va mouez evit renta deoc’h actionou a c’hraç, hac ho meuli e pep leac’h hac e pep amzer, en hano ha dre vilitou Jesus-Christ, va Redemptor benniguet ! Permetit, va Doue, ma en em unissin gant an ælez, ar cherubinet, ar zeraphinet hac an oll sperejou eürus, ha ma livirin er vro estranjour-ma ar pez a ganont en êe, ebars er barados : Santel, santel, santel eo an Autrou souveren, Doue an oll armeou ; an êe hac an douar a so leun eus e vajeste, ra vezo glorifiet a vrema da jamæs !!!\ngoude ar Sanctus, pa gommanç ar belec Canon an oferen.\nTad eternel, c’hui pehini a so pastor ar bastoret, conservit ha gouarnit hoc’h Ilis, hac he squignit, ô va Doue , dre ar bed-oll ! Roit en hon amzer, ha bepret, ho peoc’h d’ho bugale, evit na vezo en hon touez nemet ar memes speret hac ar memes calon, ha ma vezo ato ho benediction varnomp oll. Evel-se bezet graet !\nd’ar Memento ar re veo.\nMe a offr deoc’h ar sacrifiç santel-ma, ô va Doue, evit enori ho calloud souveren varnomp ha var quement-so ; evit o trugarecaat eus an oll graçou hoc’h eus græt d’în ; evit obteni ar remission eus va fec’hejou hac ar zicourou a bere em eus ezom vit ober mâd va silvidiguez… En offr a ran deoc’h c’hoas, ô va Doue, evit va c’hærent, va mignonet, va madoberourien ha va adversourien ; evit ar re o deus en em recommandet d’an pedennou hac evit ar re evit pere omp obliget da bedi… Grit deomp-oll misericord, ô va Jesus, ha disquennit var an trôn eus ho trugarez evit silvidiguez hon eneou !… Disquen a rit, ô va Doue !… Disquennet oc’h, ô va Jesus ! An templ santel-ma a so henvel ous ar barados !… Ilis an douar a s. henvel ous a Ilis an êe !\nO Jesus, Doue a bep eternite, Jesus en em c’hræt den e corf ar Verc’hes glorius Vari; Jesus maro var ar groas evidon, Jesus ressuscitet ha præsant ama en hosti consacret, me hoc’h ador a greiz va c’halon !… Adori a ran ho corf sacr !… Adori a ran ho coad precius !… O Jesus ! cassit gueneoc’h betec an êe homach va c’horf ha va ene ! O Jesus ! bezit ato Jesus evidon ha saveteit ac’hanon !\ngoude ar gorreou.\nÆlez santel pere a vuelan gant daoulagad ar feiz endro d’an auter sacr, ah ! scuillit, scuillit, me ho supli, ur veraden eus a c’hoad precius ho mæstr var va ene, hag he vezo purifiet ha rentet guennoc’h eguet an nerc’h ! Nigit, sperejou eürus, nigit da scuilla eus ar memes goad var eneou va c’hærent, va mignonet, va madoberourien , var eneou oll dud va farres ha va bro, evit ma vezimp oll santifiet, ha ma hor bezo oll ar honor da veuli Jesus assamblez var an douar, hac ar bonor d’er meuli assamblez en êe !…\nd’ar Memento evit ar re varo.\nHo pezit memor, ô Jesus, eus lio servicherien baour hac eus ho servicherezet pere a so c’hoas ê poaniou ar purcator ! Recommandi a ran deoc’h, ô va Doue ; ispicial eneou va c’hærent, va mignonet, va madoberourien ha va mistri, quen spirituel, quen temporel, hac ive eneou ar re n’o deus den da bedi evitho ; dilivrit, va Doue, dilivrit anezo oll eus o foaniou grisies, roit dezo ar stad eürus eus ho parados ! Accordit deomp hon-unan perz e rouantelez an êe, assamblez gant ar zænt, an ælez hac an oll eneou just, evit ho meuli da virviquen en ho cloar, ô va Doue !\nTad eternel, ne vilitan quet an enor d’ho quervel va zad, abalamour m’am eus pec’het ; mæs pa er permetit d’în, goude beza renoncet d’am pe-c’hejou, me a zeu ive da unissa va mouez gant mouez ho cuir vugale, evit lavaret deoc’h assamblez gantho : hon tad pehini so en êe, hoc’h hano bezet santifiet ; renit, va Doue, renit bremâ em c’halon dre ho craç, evit ma renin gueneoc’h eternelamant en ho cloar.\nd’an Agnus Dei.\nOan Doue, pehini a so en em garguet eus a oll bec’hejou ar bed, ho pezit truez ouzin ! Bras eo an niver eus va fec’hejou ; mæs ho trugarez a zo c’hoas brassoc’h, o veza ma’z-eo infinit : effacit eta va offançou, ô va Doue ; purifiit va ene paour, ha grit ma vevin e peoc’h gueneoc’h, ô va Doue, gant va nessa ha guenê va-unan !…\nd’an Domine, non sum dignus\nAllas, va Doue, d’în-me eo squei, gant glac’har, var boul va c’halon ; rac, allas ! re vir eo , siouas, penos »e vilitan quet ho receo abalamour d’am pec’hejou ; mæs, ô va Doue, o detesti a ran, renonç a ran dezo oll : lavarit eta ur guer hepquen, ha va ene a vezo rentet pare, hac e vizin a nevez, dre ho craç, unisset guencoc’h , ô va Doue, c’hui pehini a so va nerz ha va buez !…\npa gommuni ar belec (Communion spirituel)\nPerac n’am eus-me quet ar bonor d’ho receo, ô va Jesus ! permetit da viana ma ho recevin dre zezir, a speret hac a galon, ha ma en em unissin gueneoc’h dre’r feiz, an esperanç hac ar garantez ! Ia, va Jesus, me a zezir ho receo realamant ! me a gred ennoc’h, me a esper ennoc’h hac ho car a greiz va c’halon !…\nd’an oræsonou diveza.\nO va Jesus, pa hoc’h eus bet ar vadelez d’en em immoli evit va silvidiguez , me a fell d’în ive ober pep tra evit ho cloar, ha soufr pep tra dre garantez evidoc’h : roit, ô va Doue, roit ho penediction d’an desir am eus da vervel, quentoc’h eguet hoc’h offanci jamæs.\nda venediction ar belec\nCetu me ama, var va daoulin, ô va Doue ; ha ne zortiin quet eus ho ty, n’ho pezo roet d’in ho penediction ! ra vezin galoët eus ar venediction divin-ma evel eus a un ornamant precius ! ra chomo guenêen da viquen evit va fræeservi etouez corruption ha dangerou ar bed !\nd’an Aviel diveza.\nSevel a ran, ô va Doue, evit adressi deoc’h e fin ar sacrifiç divin-ma, ar beden a reas gaechal an den coz Simeon : lezit bremâ, ô va Doue, ho servicher da vont e peoc’h, abalamour m’am eus guelet ar burzudou ar re vrassa eus ho trugarez infinit : da vouez ar belec, an êe a so bet digoret, Jesus a so bet disquennet var an auter hac en em immolet evit va silvidiguez, an ilis-ma a repræsante d’în ar barados , hac an azistantet fidel a oa dirac daoulagad va feiz an imach beo eus an dud eürus a so gueneoc’h en ho cloar! O velet var an auter an oan a effaç pec’hejou ar bed, hac oc’h en em zantout coupabl va-unan, em eus scoet var va feultrin evel ar publican, hac hoc’h eus bet truez ouzin. O Doue, pebez madelez eus ho perz ! mæs ive pebes goal-heur evidon, ma coëssen a nevez er pec’het ! N’er permetit quet, ô va Doue ; er c’hontrol, roit d’în ar c’hraç da vale gant fidelite ar rest eus va buez en hent eus ho c’hourc’hemennou ! ia, va Doue, ar c’hraç da veva ha da vervel en ho carantez !\ngoude an oferen.\nAvisou-mâd var sujet an oferen.\nAr belec goude an oferen a dremen ur maread amzer o trugarecaât Doue : grit ar memes trâ ; ne zortiit guet cus an ilis hep trugarecaat Doue eus ar bonor hoc’h eus bet da assista er sacrifiç divin, hac eus ar graçou hoc’h eus recevet hoc’h-unan. Evit quemen-se , ma n’ellit quet ober guelloc’h, livirit teir Phater ha teir Ave, Maria en enor da bep hini eus a dri ferson an Drindet, evit o zrugarecaat eus ar graçou o deus græt deoc’h ; evit o fidi d’ho præservi dious ar pec’het, hac evit goulen outho ma ho recevint un deiz en êe evitho [sic] meuli da jamæs !\nAr Scritur sacr, o parlant eus ar Verc’hes santel, a lavar penos e conserve doun en he c’halon oll gomzou he Mab divin : heulliit he exempl, ha pezit sonch epad an deiz ha var ar sizun eus instructionou-mâd ho pezo clêvet da zul. Aroc sortial eus an ilis, laquit ar pez hoc’h eus clêvet hac ho puez tremenet dirac daoulagad ho feiz, evit guelet just e pe stad en em gavit dirac Doue : ne flachit quet aroc beza goulennet pardon, nevezet promessaou ho padiziant ha pedet Doue da rei deoc’h ar c’hraç, dre intercession ar Verc’hes sacr hac ho sænt patronet, da veva e peoc’h hac en union gant ho tud ha gant ho nessa, ha d’en em savetei assamblez gantho.\nAr profet Daniel o veza e captivite e Babylon, pell diouz ar guær a Jerusalem, e vro, en em laquee var e zaoulin, lies a vech en deiz, troet varzu an templ, evit pedi Doue : grit un drâ bennac henvel ; ma na ellit quet mont bemdez d’an oferen, o veza clân pe re hir dious ar bourg, pedit er guær en amzer ar sacrifiç divin, bemdez e c’hallit assista en oferen, da viana a speret, pa vez deut poent an oferennou, pa glêvit ar c’hloc’h o son, pe memes ne deus forç p’heur dious ar mintin, rac betec creiz-deiz ez eus ato un oferen-bennac o rên dre ar bed catholic. Ma ne allit quet memes mont var ho taoulin, songit e Doue en ur zont, en ur vont hac en ur ober ho labour, livirit: « Va Doue, en em unissa a ran a intantion gant ar belec hac ar re a asist er momet-ma en oferen, evit offr deoc’h va Zalver Jesus, ho Mab divin ; evit hoc’h adori a greiz va c’halon ; evit ho pedi da bardoni d’în va fec’hejou ; evit ho trugarecaat eus ho craçou ha goulen diganeoc’h ar re a bere em eus ezom evit en em santifia var an douar ha caout an heur d’ho meuli en êe !… »\nAr servicher lach en devoa recevet un talant digant an tad a famil, a youe condaonet, abala-mour n’en devoa quet e laquêet da dalvout ; pebes cont o devezo da renta da Zoue an dud-se oll pere, o veza tost d’an ilis, hac o challout assista bemdez en oferen, n’er græont quet dre ho faut ! Mez ho peffe, eme c’hui, o vont d’an oferen, var ar sizun, ar re all a rafe goab ac’hanoc’h : mæs goaperez an dud sot ne dleont quet ampech ouzoc’h da veza fur. Ber e cavit bepret hoc’h amzer : ia, mæs comprenit ne viot quet paouroc’h na berroc’h en ho labour, evit mont d’an oferen.\nSant Isidor a oa ul labourer douar, ur merour, pehini a assiste bemdez en oferen, aroc mont d’e labour, ha quement-se ne vire quet outhan da baëa e ferm, da ober mâd e labour ha da gaout c’hoas peadra da rei an aluzen d’ar beorien. Doue a recompanç ar re e zervich a galon-vâd, essaït hac e vuelot… Pedit Doue da zul ha da ouel, ispicial e mare an oferen-bred pehini a offrer evit oll dud ar barres, evit an dud so er guær, couls hac evit an dud so en ilis: ar belec, en oferen-ma, a recommand ac’hanoc’h da Zoue, oc’h e bedi da gaout sonch eus e zervicherien hac eus e zervicherezet, mæs ma na zongit quet hoc’h-unan e Doue ! en em zicourit eta, ha Doue ho sicouro ! Paour-bras oc’h a vadou spirituel : amzer an oferen a so amzer an aluzen ; goulennit hac e receffot. Poan hoc’h eus o tont a-ben eus a inimiet ho silvidiguez : assistit-mâd en ofiçou public en ho parres, en em unanit gant ar bobl fidel a-enep adversourien hoc’h ene, ha Doue a roï deoc’h ar victor varnezo. Pell e maoc’h diouz ar bourg, an hent a so diez : ia, mæs pec’het hoc’h eus lies a vech var ar sizun hac epad ho buez : offrit ar boan hoc’h eus o tont d’hoc’h ofiç parres evit ho pec’hejou, hac e reot ur binigen excellant hac un drâ agreabl-bras da Zoue. Petra ne rêr quet evit gounit ur sôm arc’hant, evit acquisita madou temporel ? Rouantelez an êe a so ur recompanç, eme ar Speret Santel, mæs ne vezo roet ar recompanç caër-ma nemet d’ar re o devezo he gounêet.\nAdtapet diwar « https://br.wikisource.org/w/index.php?title=Pedennou_aroc,_epad_ha_goude_an_oferen&oldid=99789 »\nKemmoù diwezhañ degaset d'ar bajenn-mañ d'an 23 Meu 2017, da 12:20.


Ar Scottish Labour a rank bezañ dizalc'h eus ar brank breizhveuriat, eme McLeish\nAccueil / Lec'h / Etrebroadel / Ar Scottish Labour a rank bezañ dizalc’h eus ar brank breizhveuriat, eme McLeish\nAr Scottish Labour a rank bezañ dizalc’h eus ar brank breizhveuriat, eme McLeish\nMaxime TOUZE 27 December 2015\nEtre 2000 ha 2001 e oa bet McLeish Maodiern Kentañ Skos.\nMaodiern Kentañ kozh Skos Henry McLeish en deus galvet ar Scottish Labour da vezañ dizalc’h eus Labour ar Rouantelezh-Unanet. Hervezañ emañ o vont da vezañ divodet tamm-ha-tamm ha ne ginnig ket un dazeilad d’ar pezh a vez graet gant an SNP.\nGounit a ra an SNP muioc’h-mui a dachennoù ha soñjal a ra da McLeish e vo gounezet an dizalc’hiezh a-benn ar fin ma ne vez ket cheñchet politikerezh an abretañ ar gwellañ. Ne gred ket dezhañ ken e vez kinniget un dazeilad gant al Labour. Cheñchet en deus savboent rak a-raok e oa a-enep ar raktres dispartiañ ar brank skosat diouzh al Labour. N’eo ket laouen gant ar pezh a ra Jeremy Corbyn, kement-mañ en deus kendrec’het anezhañ da embann e veno. Hervezañ c’hoazh n’o deus ket merzet pennoù bras al Labour e Westminster n’int ket gwelet mat en tu all da voger Adrian. «Alies em eus lâret ne veze ket komprenet Skos gant ar virourien, met bremañ on nec’het rak ne seblant ket al Labour kompren kennebeut» emezañ.\nEzhomm o deus da vezañ ur vouezh disheñvel penn-da-benn e Skos evit bezañ kredet ha komprenet. Difenn a ra McLeish un astenn bras d’an devolution dre un Home Rule nevez evit chom hep kaout an dizalc’hiezh. Ul Labour skosat dizalc’h a chomfe a-enep an dizalc’hiezh. Ha gant ur vouezh dieub evel ma c’halv e vefe an hent nemetañ da virout Skos er Rouantelezh-Unanet hervezañ.\nAl labour-se a vez sevenet dija tamm-ha-tamm gant Kezia Dugdale, penn al Labour skosat. Steuñvennoù he deus savet evit bezañ emrenoc’h diouzh al Labour breizhveuriat. C’hoant he deus da vestroniañ politikerezh ar strollad, an emezelañ hag ar gwir da zibab an emstriverien. Fellout a ra da McLeish mont pelloc’h c’hoazh, gant un aozadur disheñvel hag e arc’hantaouiñ dezhañ e-unan. Evit diskouez da Skosiz e vez divizet er vro evite. Ne savo ket a-enep un eil referendom met fellout a rafe dezhañ e vefe kinniget un trede hent gant un Home Rule nevez.\nAr pezh a zo sur eo e tiskouez kement-mañ ur wech ouzhpenn pegen galloudus eo deuet da vezañ an SNP, ha penaos int deuet a-benn da lakaat evel skodoù pennañ ar gevredigezh o mennozhioù evit muioc’h a c’halloud er vro.\nShare the post "Ar Scottish Labour a rank bezañ dizalc’h eus ar brank breizhveuriat, eme McLeish"


Eil pennad — XVIII - Wikimammenn\nEil pennad — XVIII\nR. Prud’homme, 1903 (p. 55-57)\n*Helebini etre heol ha loar ; etre toull ha roc’h, — *Raz Messina ►\nEvel-se e lerer, ha me hen kredfe aoalc’h, ken kalonek eo an digemer a ra d’imp tud an enez pa deuont da ouzout ec’h omp o tremen. Adalek m’eo bet savet ar banniel a dri liou war hon lestr, dioustu mirer ar semafor an euz anveet anomp ha foet da c’hout d’ar re-all e oa an Itron-Varia-Zilvidigez o tostaat. Kenkent e teu war draou gant ar run, en eur redek a-dreuz d’an douar *gwiniek, pautred ha plac’hed, dilezet gante o labour dre m’o deuz c’hoant d’ober d’imp o gourc’hemenno. Euz e du, ar mirer a gemer eur c’horn doug-mouez hag a lausk ennan komzo hag a deu bete d’imp, daoust pegen pell eman diouzimp. Setu aman diou euz ar re a glevan-me distag : « Veni Creator ! — Buena Sera (nozvez vad) ! » Bean ’zo pelerined hag a heuilh penn-da-benn ’pez a lar. Evidon-me, me ’zo, ’benn neuze, gant eun dra-all.\nGwel a reomp anê harpet ouz ar prenecho pe vodet ’raug o zier. Youc’hal a reont a bouez penn ha hijan mouchouero, dreist-holl pa glevont an tenn kanol a lausk d’ê hon lestr evit o zaludi. Ha setu, ’vit respont d’imp, eur vouez o sevel hag a voug o hini : mouez kleier hag a vranskel herr da m’hellont, eur vouez skintin, eur vouez beo, a zeblant bean enni kalon holl dud ar barrouz. Ha du-hont ’ta, a-us d’ar gær, daoust perag e weler tan o krigi ? ’Barz an devalijen a led serr-noz war an douar, e welomp flamino o krenan. Tridal zoken a reont, ’vel pa o defe c’hoant, int ive, da laret d’imp : « Trugare ha beaj vad ! » Ha ze n’eo nemet ar wirione : al leanezed, sonj d’ê euz ar vad græt d’ê gant pelerined an Itron-Varia-Zilvidigez, o deuz *enaouet an tantad-ze, evit diskouel d’ê pegen evuruz ec’h int ouz o gwelet c’hoaz eur wech.\nAdtapet diwar « https://br.wikisource.org/w/index.php?title=Eil_pennad_—_XVIII&oldid=104379 »\nKemm diwezhañ d'an 17 Gou 2017 da 15:21\nKemmoù diwezhañ degaset d'ar bajenn-mañ d'an 17 Gou 2017, da 15:21.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/38 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/38\nan diskibien anezhan o vale var ar mor, e oent troublet, hag e leverjont : Eun teuz eo ; hag e crijont gant ar spount. (27) Mes kerkent Jesus a gomzaz outhe, en eur lavaret : Ho pezet fizians ; me eo, n’ho pezet ket a aoun. (28) Ha Per a respontaz dezhan, o lavaret ; Aotrou ! mar d’eo te, ro urz d’in da vond d’az kavout var an doureier. (29) Jesus a lavaraz dezhan : Deuz. Ha Per a ziskennaz euz ar vag, hag a valeaz var an dour, evit mond da gavout Jesus. (30) Mes pa velaz e oa krenv an avel, e teuaz aoun dezhan ; hag evel ma commanse da anfonsi, hen a griaz, o lavaret : Aotrou! Savetâ ac’hanoun. (31) Ha rag-tal Jesus, oc’h asten he zorn, a grogaz enhan, hag a lavaraz dezhan : Den a neubeud a feiz, perag ec’h euz-te douetet ? (32) Ha pa oent pignet er vag, an avel a baouezaz. (33) Neuze ar re a oa er vag a dostaaz, hag a adoraz anezhan, o lavaret : E gwirionez, te eo Mab Doue.\n(34) Ha goude m’ho doa treuzet ar mor e teujont e bro Jennezaret. (35) Ha pa ho doe tud al leac’h-se anavezet anezhan, e kasjont tud dre an holl vro-ze tro-var-dro, hag e tigasjont an holl dud klanv. (36) Hag e pedent anezhan d’ho lezel da douch hep-ken ouz ar bord euz he zae ; ha kement hini a douchaz outhan a oe iac’heet.\nNEUZE Scribed ha Farizianed a zeuaz euz a Jerusalem da gavout Jesus, hag e leverjont dezhan : (2) Perag e tor da ziskibien-te tradition ar re goz ? rag ne walc’hont ket ho daouarn pa zebront ho frêd. (3) Mes hen a respontaz dezhe : Ha c’houi, perag e torrit-hu gourc’hemen Doue dre ho tradition ? (4) Rag Doue hen deuz roet ar gourc’hemen-man : Henor da dad ha da vam ; ha c’hoas : Piou-benag a lavaro malloz var he dad pe var he vam, ra vezo lakeat d’ar maro. (5) Mes c’houi a lavar : Piou-benag a lavaro d’he dad pe d’he vam : Kement am euz evit gallout da zicour a zo eun donezon consacret da Zoue, hennes na ranko ket henori he dad pe he vam. (6) Hag evel-se c’houi hoc’h euz diskaret gourc’hemen Doue gant ho tradition. (7) Hipocrited ! profetiset mad hen deuz Izaias divar ho pen, pa hen deuz lavaret : (8) Ar bobl-man a dosta ouzin gant ho genou, hag a henor ac’hanoun gant ho muzelou ; mes ho c’halon a zo gwall bell diouzin. (9) Mes en vên eo ec’h henoront ac’ha-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/38&oldid=125504 »


Stumm eus an 10 Mez 2010 da 12:57\n98 okted ouzhpennet , 11 vloaz zo\nStumm eus an 10 Mez 2010 da 12:49 (kemmañ)\nStumm eus an 10 Mez 2010 da 12:57 (kemmañ) (dizober)\nAr soñj a zo deuet diwezhatoc'h dezhañ pa 'z eo kroget e dad da gas anezhañ d'ar [[fest-noz|festoù-noz]] ha p'en deus dizoloet sonerien evel [[Alan Stivell]], [[Dan Ar Braz]], [[Gilles Le Bigot]]. Gant [[Soaig Siberil|Soïg Sibéril]] en deus desket teknik an doare son anvet "[[open tuning]]", da lâret eo kendondre [[kendonerezh digor]], hag a zo implijet gantañhizivgantañ hiziv an deiz c'hoazh.\nKroget en deuseo da c'hoari er festoù-nozdanoz d'an oad a 16 vloaz gant Fred(, e vreur), a oa 14 vloaz gantañeveltañ. E zaddad a kasegase anezhañ d'ar sadorn noz hag e c'hoarie. Ar muzik n'eusa kemeretzeuas da gemer muioc'h -muiañ a blasamzer ha pouezustedda vezañ pouezusoc'h-pouezusañ en e vuhez. Ur pennadig goude en deus kejet gant [[David Pasquet]] ha [[Gaël Nicol]]. Tremen a rae tout e dibenn sunioùzibenn-sizhunioù en ''Trou de mémoire'' en Sant Nikolaz ar Pelem (Saint Nicolas du Pelem), da evañ ha da seniñ musik.\nE 1990, Jean-Charles a baouezas e studioù evit dont da vezañ soner a vicher. Amzer Gwerz, Carré Manchot, Skolvan e oa. Yaouank e oueint hag un tamm ''rock n'roll''. D'ar vare-se en deus krouet tout e liammoù gant sonerien ar festoù-noz.\nAdtapet diwar « https://br.wikipedia.org/wiki/Dibar:MobileDiff/746605 »


Abrege eus an Aviel/Chapistr 37 - Wikimammenn\nAbrege eus an Aviel/Chapistr 37\n◄ Evit Meurs ar Pantecost Evit Gouel an Dreindet santel Evit Gouel ar Sacramant ►\nEvit Gouel an Drindet Santel.\nJEsus goude e Resurrection, hac abars ma pignas en Eê, a lavaras d’e Zisquibien : iit dre ar bed-oll, instruit ar bobl, ha badezet-èn en hano an Tad, hac ar Map, hac ar Speret-Santel.\nSant Vaze, Ch. 28.\nMeditation voar Myster an Drindet santel.\n1 P. Ar pez a dleomp da gridi eus ar Myster adorabl-mâ.\n2 P. An obligation hon eus da songeal alies er vadelez hac er garante o deus evidomp an tri Ferson eus an Drindet, ha da zisquez dezo hon anaoudeguez-vad.\nJesus-Christ a bropos deomp en Aviel-mâ ar c’henta hac ar principala eus a Vysteriou hon Religion, da ouzout eo, Myster an Drindet santel, e pehini e credomp hac e adoromp un Doue hepquen e tri Ferson, Tad, Map, ha Speret-Santel.\nConsiderit penaus ar feiz hon oblich da gridi ez int Doue o zri, mæs ar memes Doue.\nBeza ez int tri Ferson distinguet etrezo ; personaich an Tad ne de quet personaich ar Map ; personaich ar Map ne d’e quet personaich ar Speret-Santel, mæs n’o deus o zri nemet ur memes Divinite, ur memes speret, ur memes bolante.\nAn Tad a so a bep eternite, ar Map a so a bep eternite, ar Speret-Santel a so a bep eternite, ha cousgoude ne dint quet tri eternel, mæs unan eternel.\nO zri o deus crouet ar bed-oll : o zri int Mæstr voar quement tra so, ha cousgoude ne dint quet tri C’houer na tri Mæstr : mæs ur c’hrouer hepquen hac ur mæstr, evel ne dint nemet un Doue.\nO zri o deus ur memes gallout, ur memes puissanç, ur memes gloar, ur memes majeste.\nO zri ez int infinimant puissant, infinimant santel, infinimant parfet : ha pebhini anezo a so quer parfet evel o zri assambles. Cetu aze ar pez a zesq deomp ar feiz.\nEnoromp, meulomp hac adoromp ur Myster quer bras, pehini a ra hac a raï da virviquen ar sujet, eus a admiration hac eus a eürusdet ar Saent hac an Elez en Eê.\nVa Salver ha va Doue, petra n’hoc’h eus-hu quet grêt, petra n’hoc’h eus-hu quet souffret evit va silvidiguez ? peguer just eo din-me souffr un dra benac dre garantez evidoc’h !\nSperet-Glân, peguement a inspirationou santel, peguement a c’hraçou hoc’h eus-hu roet din hac a roït bemdez evit va zenna davedoc’h ha va c’hundui d’an Eê ! Gant pebes anaoudeguez-vad ne dleàn-me quet receo ho tonæsonou, ha gant pebes ferveur ne dleàn-me quet heulia ar santimanchou mad a inspirit din !\nO va Doue, pa rit din ar c’hras da anaout va obligationou, roït din ive nerz ha courach d’en em acquita ervad anezo.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_37&oldid=95037 »\nKemmoù diwezhañ degaset d'ar bajenn-mañ d'an 9 Du 2016, da 15:52.